
REALIDAD TRISTO: 


99% DI ABUSO SEXUAL DI MUCHA, 
E ABUSADO TA FAMIA OF CONOCI! 


A.T.A., MINISTERIO DI TURISMO 
Y APA PRESENTE NA SEATRADE 
CRUISE GLOBAL 2024 


UN RECETA PA CAOS 
DEN E PAIS Y DEN EXTERIOR 


POSIBILIDAD PA UN DI 
DOS TERMINO DI TRUMP 


INTERNACIONAL 


VOCERO DI PRIZON 


“NAN KIER MIRA 
JORAN MORTO” 

E presencia di Aruba na Seatrade Cruise Global 2024, ta semper 
un paso significante pa fortifica colaboracion den e industria 
crucero y promove iniciativanan turistico cu e isla tin pa ofrece. 


Seatrade Cruise Global ta sirbi como un plataforma promi- 
nente pa conecta cu socionan nobo y existente, comparti cono- 
cemento y crea sinergia den e industria. Durante di e evento, 
Aruba hunto cu representantenan di Bonaire y Curaçao, a 
mustra compromiso pa cu innovacion y crecemento sostenibel. 


Aruba Tourism Authority (A.T.A.) y Aruba Ports Authority (APA) 
a lidera reunionnan y interaccionnan impactante cu socionan 
clave, incluyendo diferente liña di crucero, oficial di Gobierno, 
y expertonan den e industria. Entre e discusionnan notabel 
tabata reunionnan, den presencia di Minister D. Oduber y 
Diputado C. Abrahams, cu representantenan di Bonaire y 
Curaçao caminda a subraya riba esfuersonan colaborativo pa 
cu desaroyo regional. 


A.T.A. a participa activamente den un variedad di tayer y sesion 
caminda cu a toca topiconan di desafio y oportunidadnan clave 
den e industria pa asina re-afirma dedicacion na tendencia 
actual y miho practica di e industria di crucero. A.T.A. hunto cu 
APA a toca discusionnan fructifero cu Florida-Caribbean Cruise 
Association (FCCA), fortificando ainda mas e posicion di Aruba 
como un destinacion prominente den mercado di crucero di 
Caribe. 


E delegacion di Aruba na Seatrade Cruise Global a consisti 
di Patrick Melchiors, Monica Bos, Jorgino Willems di Aruba 
Tourism Authority, y Marc Figaroa, Mario Arends, Rosie Arends 
di Aruba Ports Authority, cu a demostra nan compromiso, entu- 
siasmo, y dedicacion pa representa e interes di e isla y promove 
e ofertanan unico na socionan den e industria. 


Durante henter e evento, e ‘booth’ di Aruba, den colaboracion 
cu Bonaire y Curaçao, a sirbi como un hub pa provee infor- 
macion, crea conexion, y promove atraccion y experiencianan 
unico di e islanan ABC. 


Seatrade Cruise Global 2024 ta sirbi como un testimonio 
firme pa cu e compromiso di promove practicanan di turismo 
sostenibel, aumenta cresemento economico, y reforsa socionan 
den e industria crucero, mientras ta ilustra e beyesa y hospi- 
talidad unico di e isla. Tur esaki den línea cu e model di “High 
Value, Low Impact”. 


A.T.A., Ministerio di Turismo y APA 
presente na Seatrade Cruise Global 2024 


‘Ta sigui Reforsa e model di High Value, Low Impact’ 

UN biaha mas e asesino Joran van der Sloot a wordo agredi 
den prizon di Challapalca na Peru, caminda el a ricibi varios 
sla na curpa y cabes pero tambe el a ricibi corta na momento 
cu un di e agresornan tabatin un obheto skerpi. 


The New York Post a publica for di siman pasa e informe aki, 
mustrando cu Joran di 36 aña inicialmente a haya problema 
cu dos colega di prizon memey di un grupo di otro preso y 
dado momento a sigui un tangana di varios di e presonan 
tirando sla riba Van der Sloot. 


Pa ora cu e oficialnan di siguridad a yega a logra para e pelea 
y caminda a bin resulta cu Joran a ricibi varios sla na cara, 
brasa y lomba pero tambe a ricibi corta cu arma blanco. 


Autoridad lo a logra di pone man riba e arma aki pero a 
aparta e Hulandes pa un otro cel p’asina haci investigacion 
kico a pasa y di con e pelea a inicia. 


Ta mustra cu Joran tin problema cu varios preso den e centro 
aki, cu ta un di esunnan mas pisa cu tin caminda criminalnan 
pisa ta wordo encarcela y c’un supervision hopi estricto. 


Un oficial di e centro a informa na prensa cu Joran tin hopi 
problema den e prizon aki, ya cu ‘nan kier mira Joran morto,’ 
y ta anticipa cu lo tin mas confrontacion asina. 


Segun e publicacion den The New York Post, cu algun di e 
agresornan di Joran lo a wordo instrui pa hende di pago, 
indicando cu tata di Stephany Flores cu el a asesina na Peru, 
ta un homber hopi influyente y cu e posibilidad ta existi cu 
Joran lo por wordo agredi como castigo di preso cu conoce 
e homber Flores, cu ta un comerciante hopi influyente. 


Joran ta sintando un castigo di 28 di prizon pa asesinato di 
e mucha muhe Stephany Flores pa horta su placa y su auto, 
cu plan di huy y crusa frontera cu Chile pero net eynan auto- 
ridad Peruano a logra pone man riba dje. 


Na luna di october ultimo, Joran a wordo sentencia na 20 
aña di prizon pa motibo di a comete chantahe contra mama 
di e studiante Mericano, Natalee Holloway na 2005 durante 
di un bishita aki na Aruba y e lo sinta e castigo aki den mesun 
periodo cu e ta sintando e castigo pa mata Flores. 


Vocero di prizon 


“Nan kier mira Joran morto” 

DESDE inicio di Gabinete Wever- 
Croes na 2017, Gobierno di Aruba ta 
haciendo tur posibel pa atende cu e 
problema delicado di abuso y abuso 
sexual di menor. Pa trece mas consci- 
entisacion ainda den pueblo, Gobierno 
a decreta luna di april como Luna 
Nacional Contra Abuso di Mucha. Riba 
prevencion, ehecucion y conscienti- 
sacion, Gobierno hunto cu Comision 
Nacional di Abuso di Menor, organ- 
isacionnan y fundacionnan guberna- 
mental y no gubernamental, ya a tuma 
diferente accion pa yuda preveni y 
combati e crimen grave aki contra nos 
muchanan. 


Sinembargo, e ta un berdad hopi tristo 
cu e problematica aki ta cuminsa hopi 
cerca di cas mes, di esnan hopi cerca 
di un mucha. For di un estudio haci, 
ta alarmante e cifra y informacionnan 
obteni di casonan di abuso di mucha. 
99% di casonan na unda muchanan ta 
wordo abusa sexualmente, ta wordo 
abusa door di personanan cu e victima 
conoce. E por ta un amigo di cas, of 
amiga of amigo di mama y tata, pareha 
nobo, door di omo, door di welo, of 
padrastro. Esakinan ta personanan cu 
ta cerca di e muchanan y kendenan e 
muchanan ta confia. Personanan kend- 


enan a mayornan a confia pa laga nan 
yiunan den nan cuido. 


Esaki ta un indicacion fuerte cu e prob- 
lema mas serio no ta ley, Gobierno of 
hues. E problema mas serio ta den 
famia. Eynan nos mester enfoca. Eynan 
Gobierno no por drenta facilmente. 
Esey ta responsabilidad di cada famia, 
di cada persona cerca di e mucha cu e 
mucha ta confia. 
Por cambia tur ley pero si den famia e 
abuso sigui te hasta wordo permiti y 
tolera, nos ta sigui faya nos muchanan. 
Y ta hunto so nos lo preveni y combati 
e crimen aki contra nos menornan 
inocente. 


“Nos mester confronta e berdad aki, 
aunke cu e ta incomodo y delicado. Abuso 
hopi biaha ta sosode door di personanan 
di confiansa, personanan cu mester ta 
esunnan cu mester brinda proteccion na 
nos muchanan. Nos por cuminsa pa evita 
99% di e casonan aki door di wak miho cu 
kende nos ta laga nos yiunan y reconoce 
señalnan den e mucha of den esnan cu 
ta wak pa e mucha. Door di ta consci- 
ente, acepta loke ta pasando, y door di 
accionnan preventivo, nos por traha pa 
un futuro caminda cada mucha ta crece 
den un ambiente liber for di e garanan 
di abuso. Nos muchanan merece miho”, 
Prome Minister Evelyn Wever-Croes a 
expresa. 


Realidad tristo: 


99% di abuso sexual di mucha, e abusado ta famia of conoci! 

FOR di aña 2019, The Casino at The Ritz-Carlton, Aruba ta conoci pa su campa- 
ñanan emocionante manera e Ferrari Giveaway, campañanan di Mega Win cu 
e premionan cash di mas atractivo, vacacionnan exotico y hopi mas. E aña aki, 
mientras nan ta prepara pa e gran apertura di St. Regis Aruba, nan ta trece un 
mega campaña pa celebra esaki, unda nan ta rifa un Mercedes-Benz G-Class 
2024! 


Tur e bishitantenan di The Casino at The Ritz-Carlton, Aruba por participa pa 
gana e auto exclusivo aki door di ta miembro of bira miembro di e VIP Club unda 
por disfruta di beneficionan extraordinario cu nan Tier program yama Elevate. 


Tur bishitante por cuminsa acumula punto for di 12 di April te cu 22 di November, 
pa ricibi ticket di rifa pa por participa. Por haya ticket di rifa di e siguiente manera: 
• Cada 300 punto riba slot machines / $150 theoretical win na weganan di mesa 
= 1 ticket di rifa 
• Cada check di $150 na Casa Nonna New York, BLT Steak y Divi Lounge = 1 


Anticipando e gran apertura di The St. Regis Aruba 


The Casino at The Ritz-Carlton, Aruba ta revela su mega campaña pa 2024: 
GANA UN MERCEDES-BENZ G-CLASS 2024! 


ticket di rifa 


Lo tin un total di 50 finalista competiendo den 
e gran final riba 22 di november pa bira e feliz 
ganador di e Mercedes-Benz G-Class 2024! Tin 
cuatro manera pa bira un finalista: 
• Sorteonan semanal (tur diasabra cu $12,000 
den premio): seleccionando 31 finalista 
• Golden Key dia 16 di November: seleccionando 
2 finalista 
• Top Player’s Race dia 21 di november: seleccio- 
nando 9 finalista 
• Last Chance Drawing dia 22 di November: selec- 
cionando 8 finalista 


E campana aki a hala atencion di tur hende, local y 
tambe internacional, mirando cu esaki ta e di dos 
biaha cu The Casino at The Ritz-Carlton, Aruba 
ta trece un auto di e caliber aki den e region di 
Caribe y ta ofrece tur hende e oportunidad pa 
gana e auto unico aki. 


E Mercedes-Benz G-Class 2024 tin un exterior 
poco ‘boxy’, cual ta un parti ‘iconic’ di e auto, 
ademas di su diseño unico cu un exterior color 
preto y un interior den un color cora vibrante. Ora 
bo sinta den e auto, bo lo encontra tur e luho cu 
Mercedes-Benz ta ofrece, incluyendo stoelnan di 
cuero y Burmester surround system cu ta consisti 
di 15 loudspeakers. 
Tur loke bo ta busca den un auto bo lo haya den 
e auto luhoso aki: clase, comodidad y un experi- 
encia unico cu un turbo-charged V8 engine…y un 
persona lo ta e feliz ganado di e auto luhoso aki 
dia 22 di november. 


The Casino at The Ritz-Carlton, Aruba ta hopi 
orguyoso di trece e auto aki anticipando e gran 
apertura di The St. Regis Aruba, como cu e ta 
refleha e luho y alta calidad cu The Ritz-Carlton y 
The St. Regis ta ofrece. 


The Casino at The Ritz-Carlton Aruba ta ofrece un 
servicio di alta calidad y ta garantisa un experi- 
encia unico. Pa mas informacion tocante con pa 
participa pa gana e Mercedes-Benz G-Class 2024, 
por bishita 


The Casino at The Ritz-Carlton, Aruba su VIP Desk 
of por yama na 527-2276/ 527-2277 y nan lo 
asisti cu tur detayenan di con pa participa y GANA. 

DIARANSON anochi, algo pasa di 10:00 pm, polis y unidad di bombero a 
bay na un establecimento situa den John G. Emanstraat, caminda un mata 
di coco tabata na candela. 


Fuera di esey, e cash’i coriente di corte di husticia a core peliger pa kima 
tambe. Haciendo un investigacion a saca afo cu posiblemente e candela 
aki a wordo causa pa un of mas adicto ambulante cu ta transita den e 
bario. 
Pa prevencion y siguridad, polis a cera e caminda pa auto. Mientras tanto 
cu e bomberonan a logra domina e candela pa exita su expansion. 


Mata di coco na 
Mata di coco na 
candela a pone 
candela a pone 
bar/restaurant 
bar/restaurant 
na peliger 
na peliger 

We Are 


Join Our Award-Winning Team 


#1 TOP HOTEL IN THE CARIBBEAN 
#18 TOP HOTELS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 
HIRING 


OPEN POSITIONS 


APPLY ONLINE AT: WWW.BUCUTI.COM/CAREERS 


BEACH ATTENDANT 


BENEFITS 


ATTRACTIVE SALARIES WITH BONUS OPPORTUNITIES 
5-DAY WORKWEEK (40-HOURS A WEEK) 
WITH UP TO 27 VACATION DAYS BASED ON YEARS OF SERVICE 
GYM MEMBERSHIP WITH BODYZONE AND CUTS & CURVES 
+ LIFE AND HEALTH INSURANCES 
SAVINGS & LOAN PROGRAM, EMPLOYEE DISCOUNTS 


HOST/HOSTESS (AM/PM) 


ROOM ATTENDANT 


HOUSEMAN 


IT SPECIALIST 


DOORMEN / DOOR LADY PART TIME 


UN encuesta recien di Ipsos I&O pa ‘Binnelands Bestuur’ ta duna un bista 
riba e actitud di e residentenan di Hulanda pa loke ta Union Europeo (UE) 


E Hulandesnan ta balora Union Europeo 


Pero nan ta sinti nan mes desconecta di e Identidad “Europeo” 


na antesala di e proximo eleccion Europeo na 
juni. Mientras mayoria ciudadano Hulandes ta 
reconoce e balor di UE pa trata e problemanan 
transnacional manera cambio climatico y 
conflicto internacional, tin un falta notabel di 
“sentimento Europeo” entre nan. 


E investigadonan Maartje van De Koppel y Peter 
Kanne ta describi e relacion entre e residen- 
tenan di Hulanda y UE como un “matrimonio 
di conveniencia”. Mientras cu e Hulandesnan 
ta reconoce e rol di UE den e lucha contra e 
retonan global y ta mira esaki como un forsa 
stabilisante, poco ta identifica fuertemente 
cu un identidad Europeo. Ademas, hopi ta 
expresa nan malcontento cu e representa- 
cion democratico cu nan ta haya den politica 
Europeo. 


A pesar di e sentimentonan aki, e mayoria 
abrumador di ciudadano Hulandes (70 %) 
ta apoya e idea di keda forma parti di UE. 
Solamente un minoria (18%) ta boga pa un 
Nexit, mientras e resto ta indeciso. E cifranan 
aki a keda relativamente constante durante 
varios aña, indicando un posicion stabil pa 
integracion den UE. 


Sinembargo, tin diferencia di opinion entre 
votadonan di diferente partido politico. 
Mientras cu e partidonan manera VOLT, 
GroenLinks, PVDA, CDA y D66 ta faborece pa 
keda den UE, un parti significativo di e vota- 
donan di PVV (45%) ta boga pa un Nexit. Otro 
partidonan manera SGP, BBB y NSC tambe tin 
diferente nivel di sosten pa bandona UE. 


A pesar di e sosten mayoritario pa ta 
miembro di UE, e residentenan di Hulanda 
ta expresa skepticismo tocante e funciona- 
mento di democracia den UE. Hopi ta sinti 
cu e interesnan di e corporacionnan grandi y 
politico ta haya prioridad riba e interesnan di 
e ciudadanonan, cu ta conduci na un senti- 
mento di desempoderamento. Ademas, tin 
preocupacion tocante corupcion y amistad 
den gobernacion di UE entre e ciudadanonan 
Hulandes. 

E ex-icono di futbol Mericano O. J. Simpson, conoci pa su carera ilustre 
riba campo di futbol y su bida tumultuoso pafo di veld, a fayece na edad 
di 76 aña despues di un lucha contra cancer. 


Simpson su carera, for di un infancia humilde na Potrero Hill, San 
Francisco, pa bira un leyenda riba veld di wega, a cuminsa na Universidad 
di South California, caminda el a destaca como hungado y finalmente 
a gana e Heisman Trophy na 1968. Su transicion pa NFL a mir’e kibra 
record y gana elogio cu Buffalo Bills y despues cu San Francisco 49ers, 
solidificando su status como un di e miho hungadonan den e deporte. 


Sinembargo, e legado di Simpson ta vincula na e tragedia di 12 di juni 
1994, ora cu su ex-esposa Nicole Brown-Simpson y su amigo Ron 
Goldman a wordo brutalmente asesina. E huicio cu a sigui, televisa 
tur dia y mira pa miyones, a termina cu e absolucion controversial di 
Simpson, locual a provoca un debate amplio. 


Den e añanan despues di e huicio, Simpson su bida a keda marca pa 
problema legal, incluyendo su participacion den un atraco na Las Vegas 
na 2007, pa cual el a sinta un condena di prizon. 


Mas aleu di su logronan atletico y bataya legal, Simpson su bida personal 
tambe tabata yena di turbulencia, particularmente su relacion tumul- 
tuoso cu Nicole Brown-Simpson, cu a termina den divorcio memey di 


TENSION entre Israel y Iran ta aumentando memey di e preocupa- 
cionnan creciente tocante un posibel atake Irani contra Israel. Israel ta 
preparando pa e menasa y ta enfatisa e necesidad di ta prepara defen- 
sivamente y ofensivamente. Como contesta, Israel ta habriendo un 
frontera nobo pa Gaza pa facilita ayudo humanitario, den respons na e 
presion internacional. Na mes momento, ta tumando luga negociacion 
pa un bahamento di arma na Gaza, cu Israel dispuesto pa permiti 
150.000 Palestino regresa nort di e Strip di Gaza. E morto recien di e di 
tres yiu di e Lider di Hamas, Ismail Haniyeh, den un atake aereo Israeli 
no a afecta e negociacionnan di bahamento di arma. Defensa Israeli a 
confirma cu tur e victimanan tabata militante di Hamas.” 


O. J. Simpson, un strea iconico di futbol y 
figura controversial, a muri na edad di 76 aña 


varios acusacion di abuso. 


E morto di Simpson ta marca e fin di un capi- 
tulo complica y controversial den historia legal 
y deportivo Mericano. Aunke e ta laga un legado 
di grandesa futbolistico atras, su bida lo keda 
marca pa semper pa e eventonan cu a desaroya 
na 1994, lagando un impacto duradero riba e 
consenshi di e nacion. 


Mas ayudo na Gaza 


Menasa for di Iran pa Israel ta creciendo 

UN tiramento durante un evento grandi pa conmemora e fin di Ramadan 
na West Philadelphia, Pennsylvania, riba diaranson a laga tres persona 
herida y a provoca un reaccion policial masivo rond di 2:30 p.m. 


Tres herido y cinco persona aresta 


Tiramento na evento cu a celebra fin di Ramadan 


E hefe di Polis di Philadelphia, Kevin Bethel, a 
informa den un conferencia di prensa cu cinco 
individuo a wordo aresta: tres hende homber, 
un hende muhe y un mucha di 15 aña cu a tira 
cu arma di candela na Plasa Clara Muhammad, 
entre 47th street y Wyalusing Avenue, unda 
un multitud a reuni pa celebracion di e luna 
sagrado di Islam. 


E tiramento aparentemente tabata debi na un 
enfrentamento entre dos banda di hoben cu 
tabata den e parke durante e celebracion reli- 
gioso, Bethel a indica. 


Un oficial a tira e mucha di 15 aña, heridand’e 
na su lomba y pia, segun Bethel. E adoles- 
cente a ricibi cuido medico y ta den un condi- 
cion stabiel. 


Polis a recupera cuater arma cu e sospecho- 
sonan aresta a carga y a confisca un otro arma 
cu a wordo haya na e sitio unda e hoben di 15 
aña a tira den e parke. No ta sigur si e arma 
tabata esun cu a wordo uza of si ta esun cu a 
wordo apunta riba e oficialnan. 


Segun e reportahe, dos persona mas a wordo 
transporta pa hospital: un cu un herida na 
pia y un cu un herida na man. Aunke no ta 
un escena di homicidio, polis a bisa cu nan 
a desplega hopi recurso pa investigacion pa 
motibo di e magnitud di e incidente. Autoridad 
tambe a clarifica cu durante e respons policial, 
un di e vehiculonan policial a dal un menor na 
e sitio, y e victima a wordo transporta pa un 
hospital. 


Diaranson a marca e comienso di Eid al-Fitr, un 
fiesta Musulman cu ta celebra e fin di Ramadan. 
Masjid, e moskee local na Philadelphia, ta keda 
cerca di e luga na unda e tiramento a tuma 
luga. E moskee tabata organisando un evento 
na momento di e tiramento. Blankenburg 
Primary School tambe ta keda cerca, maske 
no tabatin scol na e momento ey. 


Autoridad a urgi publico pa comparti cual- 
kier informacion cu nan por tin tocante e tira- 
mento cu polis. 

MIENTRAS cu eleccion presidencial na Merca 
di 2024 ta yegando, e fantasma di un di dos 
mandato di ex-presidente Donald Trump ta preo- 
cupando tanto e democratanan como e aliad- 
onan internacional. Trump su permanencia den e 
funcion tabata marca pa controversia, caos y un 
buskeda implacabel di su propio interes politico, 
cu a laga hopi ta puntra nan mes kico por implica 
un regreso na poder. 


Na Merca, e influencia di Trump ta palpabel ora e 
ta sigui forma e panorama politico cu su prueba 
di personalidad y lealtad. E eventonan recien, 
manera e derota di Presidente di e Camara di 
Representante Mike Johnson, den un enfrenta- 
mento riba e leynan di vigilancia y e agitacion cu 
ta tumando luga rond di e derechonan reproduc- 
tivo despues di e revocacion di Roe v. Wade, ta 
pone den evidencia e impacto duradero di e pres- 
idencia di Trump. 


Den exterior, e diplomaticonan Europeo ta discuti 
y evalua e posibel maneho politico di Trump y e 
posibel escogencianan pa su personal den antic- 
ipacion di su posibel regreso na Cas Blanco. 
Preocupacion relata na su relacion cu NATO y su 
sosten na Ucrania a impulsa esfuerso frenético pa 
establece barera di proteccion y garantisa aliansa 
duradero den bista di incertidumbre. 


Trump su enfoke poco ortodoxo na diplomacia, 
caracterisa pa “explosion aleatorio di rabia” y 
politica pa tweet, ta pone un reto significativo 
p’e relacionnan internacional. E embahadornan 
Europeo ta nabegando den un balansa delicado 
entre corteha e aliadonan di Trump y prepara pa 
e consecuencianan impredecibel di nan liderazgo. 
Un elemento central di e agenda di maneho exte- 
rior di Trump ta su plan pa termina e guera na 
Ucrania, cu ta implica pa probecha e ayudo militar 


Un receta pa caos den e pais y den exterior 


Posibilidad pa un di dos termino di Trump 


Mericano como moneda di cambio den e negociacionnan entre e presidente Ruso 
Vladimir Putin y e presidente Ucraniano Volodymyr Zelensky. 
Mientras cu e enfoke di Trump por ta pa reduci e dramamento di sanger, preocu- 
pacion ta persisti riba e posibel concesion y compromiso teritorial cu por resulta 
di tal conversacionnan. 


Mientras e eleccion ta yegando, e posibilidad di un di dos mandato di Trump 
ta rondona nos, proyectando un sombra di incertidumbre riba politica interno 
y asunto mundial. Ta keda pa mira si e Mericanonan a lubida e caos di e presi- 
dencia di Trump, mientras cu e repercusionnan di su prome mandato ta sigui 
forma e panorama politico den e pais y den exterior. 


Frente n’e retonan creciente y e spectrum inminente di un posibel regreso di 
Trump na poder, tanto e interesadonan nacional como internacional mester bay 
trata cu e implicacionnan di un di dos mandato marca pa e agitacion, contro- 
versia y e capricho impredecibel di un lider mercurial. 

D E P O R T E 


deporte@awemainta.com 


E Cayman nan di Rooi Afo ta logra otro victoria impor- 
tante, y e biaha aki ta contra e benjamin nan di Santa Cruz, 
Atlantico Deportivo cu score di 4-0. E wega no a bay facil ya 
cu e prome tempo Atlantico a duna un bon bataya y e prome 
tempo ta termino 0-0. Ta na di 51 minuut cu Jordi Tromp ta 
kibra e candal y ta score e prome gol pa e team di Rooi Afo. 


Jordi Tromp ta amplia e score na di 56 minuut y ni un minuut 
despues ta Lerjan Cacares Vera ta haci e wega 3-0. Despues 
di e momento di confusion ey e team di Atlantico ta recupera 
pero asina mes na di 76 minuut Antony Prieto Sanez ta haci 
e wega 4-0 cual ta bira tambe e marcado final. 


Cu e victoria aki e Cayman nan ta yega 9 punto empata 
cu e Hulk nan di Bubali pero cu miho averahe di gol. Si e 
campeonato a termina awe, e Cayman di Rooi Afo lo tawata 
hungando un wega final cu e ganado promoviendo pa 
Division di Honor. 
Pero e caminda ainda ta largo pero e positivo ta cu e team di 


Rooi Afo tin nan destino den nan man. 


Cu e prome dos luga nan casi sigura pa United y Unistars, e 
Caymannan lo mester bringa cu e Hulk nan pa e tan codicia 
tercer luga ey. E siguiente wega di e Caymannan ta contra e 
leader nobo di e grupo, SC United diadomingo 14 di april pa 
4or di atardi. De e prome buelta SC United ta Sali victorioso 
cu score di 2-1 riba Rooi afo, pero e Caymannan a demostra 
cu mas fuerte e solo ta, miho nan ta hunga. 


Pa Atltanico Deportivo, esaki ta bira nan di 6 derota sigui, y 
aunke matematicamente nan tin ainda un chens chikito, cos 
ta mustra basta complica p’e benjamin nan di Santa Cruz. E 
siguiente wega di Atlantico Deportivo ta dialuna 15 di april 
pa 9or di anochi contra e Hulk nan di Bubali. Den e prome 
buelta Bubali ta gana cu score di 3-0. 


Un invitacion ta bay n’e fanaticada di ambos team pa yega 
Stadion Frans Figaroa e weekend. 


Futbol Copa Honor Plata 


Rooi Afo ta gana Atlantico Deportivo y ta pasa pa di tres luga 

E wega entre e submarino blauw di Pos Chiquito S.V. 
Unistars contra e soldaat nan di Sabana Liber, SC United, 
sigur tawata e wega mas spera di weekend. Cu un victoria 
e submarino blauw por a pone un pia den Division di Honor 
y lo a practicamente sentencia e grupo 1. Y Cos ta cuminsa 
pinta bon tempran ora cu Jeandrick de Cuba na di 7 minuut 
pa via di un tiro liber ta manda e submarino blauw ariba 1-0. 
E soldaatnan no ta laga esaki demoralisa nan y ta contesta 
bek cu 3 gol sigui. 


Jean Pierre Dominguez cu un tiro violento di pafo di area ta 
empata e wega na di 31 minuut. E goleador di e soldaatnan 
Antonio Fauwcett ta score na di 35 minuut pa haci e wega 
2-1 y Michael Molinares ta score na di 46 minuut pa haci e 
wega 3-1 na fabor di SC United. E soldaat nan a sigui domino 
y sigui crea oportunidad nan y tur cos tawata mustra un 
“done deal.” Pero e submarino a mustra cu ainda nan tin 
algo di bisa prome cu wega caba y ta Kevin Richardson cu ta 
trece e submarino bek riba awa cu dos gol na di 54 minuut 
y un na di 61 minuut pa empata e wega na 3 gol pa banda. 


Cos tawata mustra cu e por a bay tur dos banda, pero ta 
United su “special forces” ta haci e diferencia ora cu na di 71 
minuut ta Anontio Fauwcett ta score su di dos gol di anochi 
y ta manda SC United ariba y na di 90 minuut Oliver Engelen 
ta score pa haci e wega 5-3 y asina caba cu tur speransa di 


e submarino di un otro comeback. Sigur un wega cu hopi 
emocion, hopi gol, bon hugadanan. Cu e victoria aki SC 
United ta extende su racha di victoria na 5 wega y ta pasa 
comanda e tabla di posicion pa prome biaha. Nan ta empata 
den punto cu SV Unistars cu un total di 15 punto, pero SC 
United tin un miho average di gol. 


E grupo a bira hopi interesante awor, y faltando 4 fecha pa 
bay, esaki a bira un “two horse race.” E team cu por maneha 
miho e presion, e team cu por resolve nan wega nan miho ta 
e team cu lo Sali na prome luga. P’e submarino blauw esaki 
ta un oportunidad di oro cu ta bay perdi. 


Despues di a haci un tremendo prome buelta caminda nan 
ta logra 5 victoria, awor ta wak nan invicto cay y tambe nan 
status di leader. Sigur Margin Kock “e Cerebro” a haci falta 
den medio campo pa e submarino blauw. SC United ta mira 
accion atrobe diadomingo 14 di april pa 4or di atardi contra 
e sorprendente Cayman nan di Centro Deportivo Rooi Afo. 


E submarino blauw di Pos Chiquito su proximo compromiso 
ta contra e Indjan nan di Paradera, SV Caiquetio. Esaki lo 
tuma luga diamars 16 di April pa 8or di anochi. Tur wega 
ta tuma luga den compleho deportivo Frans Figaroa. Yega y 
apoyo bo team faborito, pasobra den Copa Plata, tur wega 
ta un final. 


Futbol Copa Honor Plata 


S.C. United ta tumba invicto di Unistars 

COPA Europa y Copa America lo topa otro y MAGIC 96.5 
FM lo trece pa’bo na un forma unico. E aña aki lo conta cu e 
aliansa y colaboracion di TeleAruba tambe. 


E aña aki e dos copanan mas grandi tanto di Europa y 
America lo tuma luga den e mesun 
temporada. Cada cuater aña e mihonan di Europa ta topa 
otro y e biaha aki ta na Alemania. 
Paisnan manera: Alemania – Francia – Spanja – Hulanda – 
Italia – Inglatera – Portugal 
E.O. Copa Europa 2024 ta riba 14 di Juni pa 14 Juli. 


Alabes e aña aki tambe lo tuma luga e famoso Copa America 
2024 casi den e mesun temporada, pues nos t’ey combina 
esaki hunto. 
Paisnan manera: Brasil – Argentina – Venezuela – Uruguay- 
Mexico- Merca- Colombia 
– Peru – Costa Rica y otronan lo enfrenta otro. Fecha ta 20 
di juni pa 15 di juli. 


Pues esaki lo ta Back 2 Back, scogiendo e miho partidonan, 
pa cubri pa nos oyente y audiencia en general y lo scoge e 
weganan mas popular. Eurocup lo ta parti den dia, mientras 
Copa 
America lo ta mas anochi. 


Narrador, comentarista y analistanan 
Cadochi Kock – Devin de Veer Y Arianne Westerburger lo t’ey 
un biaha mas. 
Magic 96.5 FM tin su team di comentaristanan capacita y 
cu amplio experencia den e tereno di futbol cu lo duna tur 
e detayenan di e hungadonan y tambe e estadisticonan di e 
weganan, combina cu e historia di Copa Mundial kende ta 
e.o. Sr Cadochi Kock y e biaha aki introduciendo caranan no 
desconoci den e mundo di Futbol, esta Arianne Westerburger 
y Devin de Veer, ambos conoci como lidernan femenino den 
e mundo di futbol infantil y hubenil. 


Cadochi Kock 
Conocedo presentado cu ta cumpli mas cu 40 aña den 
transmision y naracion di weganan di futbol. Despues di a 
presenta deporte pa hopi aña na Television, a transmiti na 
Radio y tin un carera impresionante den deporte, e aña aki 
un biaha mas ta bay comparti su experiencia y conocemento 
di e mundo di futbol den e weganan di tanto Copa Europa y 
Copa America 2024. 
Cadochi keto bay ta mantene su mes den condicion door di 
ta constantemente den movecion cu futbol, ta hunga golf y 
ademas ta keda activo cu cana tur dia. Famoso pa canta su 
golnan y nara wega den su estilo unico. 


Devin de Veer 
Tin 30 aña di edad y a nace aki na Aruba. El a cuminsa di 
chikito den landamento sincronisa desde su 9 aña di edad 
y cu 13 aña tawata forma parti di e team nacional di Aruba 
y a representa nos isla na Republica Dominicana, Corsou y 
Puerto Rico entre otro. Devin a biba dos aña na hermana 
isla Corsou y aya a coach Club di Synchro aya tambe. 
Devin a hunga Volleyball pa seis aña largo. Devin a obtene 
su licencia pa Coach oficial di Futbol, a coach RCA, Aruba 
Soccer Academy y Sports for Toddlers. Actualmente ta fungi 
como miembro directiva di AVB. Su conocemento y amor pa 
e deporte rey ta stimule pa yuda esnan mas chikito pa crece 
den e deporte grandi aki. 


Arianne Westerburger 
Ta mama di dos yiu cu un amor y pasion p’e deporte futbol. 
Naci y biba na Aruba den e bario di Companashi. Arianne 
a lanta ta haci ballet y baila den grupo di baile y canta 
den coro (De Trupialen) pero a opta na edad di 12 aña pa 
cuminsa haci e deporte rey pa su team RCA y a sigui haci e 
deporte aki te na un edad mas adulto. A hunga seleccion di 
Aruba contra entre otro Corsou, Boneiro, Colombia y USA 
(college team). 
Aparte di su trabao na Setar, Arianne tin mas of menos 20 
aña den mundo di musica como cantante. Na 2023 Arianne 
ta tuma e reto di bay Coach U13 plata di RCA ganando asina 
su experiencia y conocemento como Coach, den e mesun 
aña aki ta “step down” di Bestuur di RCA y ta tuma e reto 
den campeonato nobo como Coach di RCA U15. 


E aña aki Arianne a ricibi su C-license for di AVB y cu e gana y 
interes pa sigui tuma curso y crece como un Coach di futbol 
licencia pa sigui guia, yuda y educa nos muchanan. 


E excitacion y magia di futbol ta BEK!! 


Diabierna, 12 April 2024 
AWEMainta 
DEPORTE 
17 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


YAROSLAVA Mahuchikh, un atleta di ‘salto halto’’ di 
Ucrania, ta enfrenta e reto di mantene e enfoke riba su 
carera atletico memey di e conflicto cu ta tumando luga na 
su tera natal. A pesar di e conflicto, Mahuchikh a logra un 
exito significativo den su deporte, ganando su prome titulo 
di campeonato mundial na augustus y defendiendo exitosa- 
mente su victoria den e final di Liga Diamante na september 
di e aña anterior. 


Naci y cria na Ucrania, Mahuchikh tin dificultad pa blokia e 
noticianan angustioso di e situacion di su pais, specialmente 
ora e atake di misil ta dirigi riba e areanan civil, incluyendo su 
ciudad natal di Dnipro. A pesar di e dificultadnan, Mahuchikh 
ta keda determina pa competi na e nivel mas halto, repre- 
sentando Ucrania riba escenario internacional. 
Hibando un estilo di bida nomadico pa motibo di guera, 
Mahuchikh ta entrena hopi biaha na diferente luga di Europa, 
cu solamente un maleta cu su pertenencianan. Aunke su 
mama y su ruman muhe ta compañe ocasionalmente, su tata 
ta keda na Dnipro, locual ta causa ansiedad ora e ciudad ta 
enfrenta atake door di e ehercito Ruso. 


Mahuchikh su sentido di orguyo nacional a bira mas fuerte 
cu e guera, cu a conduci na su uzo di ‘eyeshadow’ blauw y 
geel, e colonan di e bandera Ucraniano durante e compe- 
tencianan. E ta apoya activamente e esfuersonan di recau- 
dacion di fondo pa yuda esunnan afecta pa e conflicto, 
demostrando su compromiso pa yuda su pais. 


Mientras Mahuchikh ta preparando pa e siguiente compe- 
tencianan, incluyendo e Weganan Millrose na New York y e 
World Indoor Championships na Glasgow, e ta keda enfoca 


riba su metanan atletico mientras e ta warda pa paz na su 
tera natal. A pesar di e controversianan geopolitico rond 
di e participacion di atleta Ruso y Belaruso na e Weganan 
Olimpico, Mahuchikh ta kere den promove un mensahe di 
unidad y paz por medio di deporte. 


Pa futuro, Mahuchikh tin como meta pa kibra e record 
mundial di Stefka Kostadinova den salto halto, aspirando na 
uni n’e fila di e poseedornan di e record mundial den atle- 
tismo. Cu determinacion y resiliencia, Mahuchikh ta sigui 
persigui su soño mientras e ta representa Ucrania riba esce- 
nario mundial. 


Atleta di ‘Salto Halto’ di Ucrania Yaroslava 
Mahuchikh ta logra exito atletico a pesar di guera 

REFERIENDO na e siguiente evento di peso pisa entre Tyson Fury 
y Oleksandr Usyk, Fury ta expresa skepticismo tocante Usyk su 
capacidad pa competi riba nivel elite pa motibo di su estatura 
cortico. E competencia ta programa pa tuma luga dia 18 di mei 
na Ryad, Saudi Arabia, na unda cu lo mira Fury defende su título 
di WBC contra Usyk, cu tin e fahanan di WBA, WBO y IBF. 


Fury, invicto den su carera di 35 pelea, ta kere cu tamaño ta un 
factor crucial den boxeo y ta argumenta cu Usyk, un ex-campeon 
di ‘cruiserweight’, lo keda cortico contra e peso pisa di elite. A 
pesar di Usyk su historia impresionante, Fury ta declara cu e lo 
“keda cu gana” den su siguiente lucha. 


Usyk su victoria riba Anthony Joshua conkistando e campeonato 
unifica di peso pisa na 2021 tabata notabel, pero Fury ta puntra 
su mes si e por ripiti e exito contra e oponentenan di prome nivel. 
Fury ta enfatisa e importancia di e divisionnan di peso, sugeriendo 
cu e victoria anterior di Usyk a tuma luga contra e oponentenan 
cu “capacidad limita.” 


Reflexionando riba e historia di e boxernan cu a pasa for di 
‘cruiserweight’ pa peso pisa, Fury ta cita e ehempelnan manera 
Evander Holyfield y David Haye, cu a perde contra e oponentenan 
mas grandi. El a sugeri cu no derota Usyk lo refleha malo riba su 
propio habilidadnan como luchado. 


A pesar di e prediccion di Fury su ekipo pa un victoria pa medio 
di un knockout, Fury a expresa cu humor e idea cu Usyk por 
sorprende cu un knockout den e prome buelta. Sinembargo, e 
co-promotor di Fury, Frank Warren, a elogia e siguiente pelea 
como e “mas grandi di SIGLO XXI.” 


Tyson Fury ta duda den Usyk 
su habilidad pa competi den 
e Heavyweight Showdown 

POLIS di Dallas a emiti orden di aresto contra 
e ‘receiver’ di Kansas City Chiefs, Rashee Rice, 
y un otro persona despues di un accidente di 
auto na unda seis auto tabata envolvi, cual 
a tuma luga luna pasa. Rice, di 23 aña, y un 
homber di 21 aña ta enfrenta cargo cu ta inclui 
violencia y causa accidente cu herido grave, 
segun e Departamento di Polis di Dallas. 


E incidente a tuma luga dia 31 di maart, ora cu 
segun e reportahe dos auto deportivo tabata 
coriendo cu velocidad halto riba e Autopista 
Central Norte. E Lamborghini, conduci pa Rice, 
a desvia y a dal contra muraya, provocando 
un accidente den cadena cu a involucra cuatro 
otro vehiculo. 


A pesar di e gravedad di e accidente, Rice y 
e otro chauffeur a huy for di e luga di acci- 
dente sin para pa yuda of duna nan informa- 
cion. Cuater persona di otro vehiculo a sufri 
herida como resultado di e accidente aki. 


Abogado di Rice a confirma e participacion di 
su cliente como conductor di e Lamborghini, 
mientras e otro homber a keda identifica como 
e conductor di e Corvette. Ta bon pa menciona 
cu ningun di e pasaheronan di ningun di e 
vehiculonan lo enfrenta cargo relaciona cu e 
incidente. 


Den reaccion riba e situacion, Rice a emiti 
un declaracion expresando duele y asumi- 
endo responsabilidad pa su actonan. Mientras 
autoridad ta sigui investiga e accidente, NFL 
y e e manehadornan di Kansas City Chiefs ta 
monitor e desaroyonan di cerca. 


Rice, un prominente nobato di Chiefs, a hunga 
un papel importante den e exito di e ekipo 
durante e temporada anterior. Cu estadistica 
impresionante y un rendimento confiabel, el 
a contribui na e victoria di Chiefs den Super 
Bowl, mustrando su talento como receiver. 


Den cuadro cu un accidente di auto 


Polis di Dallas ta emiti orden di aresto 
Rashee Rice di Kansis City Chiefs 


Naci y cria den e area di Dallas-Fort Worth, Rice su carera futbolistico a 
cuminsa na Southern Methodist University prome cu el a wordo recluta 
pa Chiefs. Segun cu e proceduranan legal ta desaroya, Rice su futuro cu e 
ekipo y su carera di futbol ta keda insigur memey di e cargonan pendiente. 

T E C H N O L O G I A 


CADA biaha un cantidad mayor di Chines ta 
purba di converti nan famia fayeci of anciano 
mediante e uzo di e tecnologia di Inteligencia 
Artificial (AI), den nan dobel digital, Global Times 
a informa siman pasa. 


Resureccion digital 
E “resureccion digital” di e sernan keri fayeci ta 
convertiendo practicamente den un industria 
den e gigante Asiatico. E tamaño di e mercado di 
e “humanonan digital” a wordo balora na 12 mil 
miyon yuan (por lo menos 1.659 miyon dollar) 
na 2022 y “ta spera cu e cuadruplica pa 2025.” 


AI ta “rebiba” morto 


Con e “resureccion digital” ta converti den un negoshi 


E asina yama “resureccion digital” ta basa den dato historico manera 
potret y video y ta uza e tecnologia di inteligencia artificial pa repro- 
duci stem, imagen y e comportacion di e personanan fayeci. Por crea un 
dobel digital di e ser keri for di material limita, pero ta logra resultado 
mas realista si tuma tanto potret y video posibel di e famia mientras cu 
e ta na bida. 


Un negoshi den ascenso 
Na China, e “resureccion digital” a yama e atencion di e publico durante 
di Festival Qingming (tambe conoci como Dia di Limpiesa, Dia di Graf of 
Dia di Morto) na 2023, ora cu un “influencer” di e website di internet 
Bilibili a subi un clip di su wela A”rebibi” cu AI. E negoshi a bira ta e 
centro di atencion recientemente despues cu e renombrado musico 
Chines Tino Bao a revela n’e publico su yiu muhe “resucita” tambe cu 
tecnologia di AI. 


Global Times a indica cu Zhang Zewei, fundado di e empresa di inteli- 
gencia artificial Super Brain, na Nanjing (China), a señala na un meido 
local cu su ekipo a completa mas di mil pedido di “resureccion.” Zhang 
ta sigura cu dado e proximidad di e Festival Qingming, nan ta ricibi entre 
cuater y cinco dozijn di consulta relaciona cu e cuestion aki tur dia. 


E medio ta subvraya cu mayoria di e usuarionan di e empresa aki tin 
un fuerte deseo di “bolbe mira nan sernan keri.” Algun famia a perde 
nan unico yiu durante nan mediano edad y e mayornan no por supera e 
dolor di e perdida y algun persona a perde pareha cu cual nan tabatin un 
relacion di hopi aña. Di e forma aki, nan ta spera bolbe mira e persona 
cu nan ta haya falta dia y anochi, aunke solamente ta durante un bista 
breve riba pantaya. 


Controversia 
Global Times a expone tambe e otro cara di e moneda. E medio a referi na 
un reciente controversia ora cu un videoblogger a “resucita” celebridad 
mediante AI sin obtene permiso di nan famia. Tata di e fayecido cantante 
y actor Qiao Renliang, a exigi e videoblogger pa elimina e video y a bisa 
cu esaki a habri herida emocional bieu. E expertonan den derecho y 
internauta a cualifica e accion di ofensivo p’e famianan di e fayecido y a 
bisa cu ta viola e derechonan di retrato y privadidad. 


Otro problema, cu por ta mas importante, ta e interaccion demasiado 
realista y natural cu e dobel digital. “E ta un arma di dos filo cu ta ofrece e 
usuarionan un bon experiencia di inmersion, pero tambe pro trece prob- 
lema scondi enorme,” Zhu Rui, kende recientemente a crea su “mama 
digital,” a enfatisa. Specialmente pa esunnan cu a perde nan sernan 
keri, ya cu “nan por sinti cu ta mas dificil pa sigui padilanti,” Zhu a alerta. 


Imagen crea pa AI 

E presentadonan virtual di noticia 
ta existi for di un tempo caba, pero a 
bira asina bon cu algun organisacion 
gubernamental ta uza nan pa substitui 
e humano y spaar placa. 


E gobierno provincial di e isla di Jeju, na 
Sur Korea, “a contrata” recientemente 
un presentado di noticia pa conduci 
su programa semanal riba YouTube, 
Weekly Jeju, pa un fraccion di e costo 
di su ex-empleadonan. 
J-na parce ta hopi experencia den su 
trabao, a pesar di su edad hoben, pero 
esey ta asina, pasobra e no ta un ser 
humano real, sino un avatar virtual 
genera pa computer y maneha pa un 
contratista priva. 


E noticianan cu parce e ta lesa riba e 
pantaya tambe ta un script genera p’e 
modelonan linguistico di inteligencia 
artificial 
manera 
ChatGPT. 
Segun 
e provincia insular, e cambio pa un 
presentado di noticia virtual tabata un 
opcion hopi mas barata, ya cu J-na y 
e script di generacion di noticia sola- 
mente a costa 600 mil won (450 dollar) 
pa luna. 


“Contrata presentado humano ta trece 
un gasto considerabel, asina ta nos a 
busca un alternativa y a opa pa J-na,” 
un funcionario di e isla di Jeju a declara 
na The Korea Herald. 


Aunke J-na ta encarga actualmente pa 
duna noticia riba un canal di YouTube, e 
costo abao di un presentado di noticia 
virtual y e aumento di e calidad sigura- 
mente lo haci cu e tipo di servicio aki 


resulta atractivo tambe p’e noticianan 
via kabel. 


E magnate tecnologico Mericano, Bryan Johnson, cu ta 
gasta 2 miyon dollar pa aña pa purba reverti su embehe- 
cimento, a comparti riba X un imagen cu tres potret di dje, 
cu visualmente ta resalta e diferencia den su apariencia a lo 


largo di e ultimo añanan. 


E prome foto a wordo saca na 2018, dos aña prome cu e 
“biohacker” a lansa su proyecto di antiembehecimento 
Project Blueprint. E di dos imagen ta mustra Bryan Johnson 
tres aña despues cu el a cambia extremamente su estilo di 
bida den cuadro di su proyecto. 


E ultimo potret ta di e aña aki y e apariencia fisico di e 
magnate ta diferencia bastante na loke e tabatin prome cu 
el a pone e meta di bolbe tin 18 aña biologicamente. 


Segun e propio empresario tecnologico di 46 aña, su 
aspecto fisico a cambia asina hopi cu e opcion di desblokeo 
facial di su dispositivonan ya no ta sirbi. “Hasta mi Face ID 
ta confundi. Mi ta den transicion,” el a señala riba esaki. 


‘Biohacker’ multimiyonario ta mustra progreso di reverti su embehecimento 


X / bryan_johnson 


Sur Korea 


A cambia periodista pa Inteligencia Artificial 


Like & Follow 
nos riba Facebook 

FARANDULA 


Jonathan Lake ta realisa su soño 
di tin su propio radioemisora 


JONATHAN Lake, miho conoci 
como Jona, ta wak su soño realisa 
di tin su mes stacion di radio, 
cuminsando riba prome di mei 
2024. Jona a cuminsa su carera na 
radio riba Crystal FM na 2004, den 
transmission di deporte prome cu 
presenta su propio programa di 
anochi. Haciendo de transicion 
pa promove evento cu su prome 
fiesta, NO GAME, na 2005, despues 
el a funda e banda exitoso Privé. Jonas su carera a hib’e na 
diferente stacion di radio, incluyendo Real FM, cu a culmina 
cu e presentacion di “TA SU ORA cu JONA”, un programa di 
mainta hopi popular. Awo, su ambicion ta impuls’e pa esta- 
blece su propio stacion riba frecuencia 103.5, cu e meta 
di supera logro di pasado. Riba social media el a expresa 
gratitud na e partnernan comercial y su siguidonan, primin- 
tiendo un experiencia di radio dedica. E fecha di lansamento 
ta fiha pa prome di mei 2024. 


Joker 2: Folie a Deux 


WARNER Bros. a lansa diamars anochi e prome trailer di e 
pelicula nobo “Joker 2: Folie à Deux”, y internet a explota den 
memes! Joaquin Phoenix ta bolbe tuma su papel di Arthur 
Fleck, awo nabegando den e gangnan scur di Arkham Asilo, 
caminda e ta topa cu e enigmatico Harley Quinn, interpretá 
pa Lady Gaga. E trailer ta priminti un romance memey di e 
caos, cu un toke musical a la Moulin Rouge y Mamma Mia! 
Aunke cu e pelicula no ta wordo promovi explicitamente 
como un musical, e pelicula ta presenta baile vibrante y un 
‘soundtrack’ cu reinterpretacionnan di mas cu 15 cancion 
popular. Director Todd Phillips ta bolbe cu Phoenix y Gaga 
liderando un elenco estelar. E fanaticonan ya ta speculando 


brutalmente riba e trama, cu ta mustra Arthur y Harley pafo 
di e asilo, aparentemente adora p’e fanaticonan. Cu e exito 
di e prome pelicula y e trailer tentado aki, “Joker 2” ta cla 
pa domina un biaha mas e box office y e medionan social 
mescos. 


Billie Eilish ta lansa su di tres album 


BILLIE Eilish, ganado di nuebe Premio Grammy, ta lansa su 
di tres album riba dia 17 di mei, cual ta yama “Hit Me Hard 
and Soft.” Yen di emocion y nervio, Eilish a subi e rednan 
social pa comparti e gran noticia hunto cu un adelanto di e 
cover di e album, den cual e ta aparece sumergí den awa cu 
un porta blanco cu ta habri dilanti di dje. 
Den un post riba Instagram, e cantautor naci na Los Angeles 
a expresa su anticipacion nervioso, primintiendo su fanati- 
conan un parti completo di su habilidad musical den e album 
aki. Cu su ruman y colaborado, Finneas O’Connell, banda di 
dje, Eilish a declara su orguyo mas grandi den e siguiente 
album. 
For di su lansamento na 2021, “Happier Than Ever”, cu 
a gana ocho nominacion pa Grammy, Eilish a keda den e 
centro di atencion, hasta a ricibi su di dos Oscar pa e cancion 
“No Time To die” y otro exito cu “What Was I Made for?”pa 
e Película Barbie. E album nobo ta priminti di ta un exito 
completo! 


E Divaza ta bisa 
“La casa de los famosos 4” adios! 


E sensacion Venezolano di YouTube a dicidi di paketa su 
maleta y sali for di e mansion, birando e di dos compañero 
di cas cu a haci esaki boluntariamente. 
>> 

Den un bay bin di emocion, for di sinti falta di su mama 
luchando contra cancer di pecho te cu lucha contra tristesa 
memey di tur e luho, e Divaza a haya su mes den un cas cu 
vibracion mixto. Entre lagrima, rabia y triunfo, “La casa de 
los famosos” ta demostra un biaha mas cu bida den centro 
di atencion no semper ta ‘color de rosas’! 


Shannen Doherty y Holly Marie 
Combs ta cla pa un reunion magico 


PREPARA bo mes pa haya un nostalgia grandi pasobra e 
bruhanan magico ta reuní ‘Charmed’ pa un evento fascinante! 
Shannen Doherty, Holly Marie Combs, Rose McGowan, Brian 
Krause, Dorian Gregory y Jennifer Rhodes lo reuni na 90’s 
Con na Daytona Beach, Florida, di 13 pa 15 di september. A 
pesar di algun drama di pasado, e streanan ta cla pa gosa 
y recorda nan dianan fascinante den e programa popular. 
Mientras cu por a haya algun golpi na caminda, e elenco ta 
trata di divulga positividad y empodera e muhenan, manera 
nan personahenan iconico a haci riba e pantalla. P’esey, 
marca riba bo kalender y prepara bo mes pa wordo encanta 
un biaha mas! 


Zendaya ta canalisa su instinto 
materno interno den e siguiente 
pelicula “Challengers” 


E actriz Zendeya a duna credito na e “ mamanan den mi 
bida” pa a inspira su interpretacion di Tashi Duncan, un 
ex-prodigio di tennis converti den entrenado. Zendaya, di 
27 aña, a revela cu su experiencia cu su sobrina y sobrino a 
sirbi como un practica valioso pa e rol, expresando admira- 
cion pa con e mamanan rond di dje ta aborda maternidad. 


Den” Challengers”, Zendaya 
ta haya su mes den un trian- 
gulo amoroso entre su esposo 
y su ex-amor, combina cu e 
desafionan di un torneo di 
tennis di magnitud halto. A 
pesar di ta un desviacion di 
su rolnan anterior, director 
Luca Guadagnino a expresa 
su confiansa den e capacidad 
di adaptacion di Zendaya, 
elogiando su talento y dedicacion durante e filmacion. 
Zendaya su preparacion pa e posicion a incluí tres luna di 
entrenamento intensivo cu entrenador di tennis profesional 
Brad Gilbert, sigurando autenticidad den su prestacion riba 
e cancha. Mientras e ta embarca den e tour di prensa di e 
pelicula, e eleccionnan di moda di Zendaya a capta aten- 
cion, combinando un estilo inspira den tennis di alta costura. 
“Challengers” lo yega cinema riba 26 di april, primintiendo 
e publico un combinacion cautivante di romance, deporte y 
drama interpreta pa e talento multifacetico di Zendaya. 


Festival di Cannes a revela e peliculanan 
cu lo competi pa ‘E Palma di Oro’ 


E emocion ta den aire na Cannes! E lista di pelicula compet- 
itivo a keda revela y ta priminti di bira un fiesta di cine! For 
di e mega produccion di ciencia ficcion di Coppola te na e 
emocionante biahe pa e mundo di e cartelnan Mexicano cu 
Edgar Ramirez, Selena Gomez y Zoe Saldana den “Emilia 
Perez”, lo tin tur cos! No lubida e Brasileño Karim aïnouz, 
kende ta hiba nos den un biahe pa un “Motel Destino” yen 
di amor y pasion Latino Americano. Pero e diversion no ta 
stop eynan. Prepara bo mes pa e regreso triunfal di Yorgos 
Lánthimos y su misterioso “Kinds of Kindness”! Y kico pa 
bisa di Paolo Sorrentino, David Cronenberg y e inigualabel 
Francis Ford Coppola, tur ta competi pa e Palma di Oro tan 
desea! Fuera di e competencia, e accion ta sigui cu e revel- 
acionnan impresionante di George Miller, Kevin Costner y 
Quentin Dupieux. Den e sesionnan special, prepara bo mes 
pa hari, yora y refleha riba e storianan unico di Leos Carax y 
Yolande Zauberman! 
For di e nombernan grandi te na e promesanan nobo, Cannes 
77 ta priminti di ta un montaña Rusa di emocion. No perd’e 
di 14 pa 25 di mei! 

G A M I N G 


PREPARA pa maneha e poder di tanta Luz (Light) como 
Scuridad (Darkness), Guardianan. Bungie a lansa un bomb 
riba e hungadonan di Destiny 2, revelando un tesoro di 
detaye di e subclase Prismatic. E poder nobo aki ta kita e 
structura tradicional di subclase, permitiendo Guardianan 
pa crea nan ultimo estilo di combate door di combina habili- 
dadnan di ambos subclase di Luz y Scuridad. 


E informacion profundo aki a sali ayera ora pasa den un post 
di blog di Bungie. E ta baha profundamente den e mecanica 
di e subclase Prismatic, incluyendo un lista completo di tur 
e abilidadnan disponibel pa cada clase. 


E cos di mas grandi? Personalizasion sin precedente. E 
hungadonan lo ta liber pa scoge abilidadnan individual 
for di e palo di Luz y Sombra, creando combinacionnan di 
clase realmente unico y potencialmente devastador. Bungie 
tambe a ofrece un bista den e mecanico “Transcendencia”, 
un sistema basa riba meter cu ta alimenta beneficionan 
manera melee y regeneracion di granada, ta aumenta daño 
di arma, y un granada hibrido special di Luz/Sombra. 


E noticia aki a pone e comunidad di Destiny 2 bira hopi entu- 
siasma. Cu e expansion “The Final Shape” ta anunciando e 


enfrentamento final contra e scuridad, e subclase Prismatic 
ta parce di ta un cambiador di wega. Eager Guardians ya ta 
teorizando riba e construccionnan mas potente, ansioso pa 
experimenta cu e forma nobo y poderoso aki pa bringa. 


E hungadonan ta entusiasma, e pre-ordennan ta subi 
E revelacion di e subclase Prismatic a ser ricibi cu hopi posi- 
tivismo di parti di comunidad di Destiny 2. Hopi ta elogia e 
profundidad di e personalizasion y e posibilidad pa hunga 
e wega manera bo kier. E entusiasmo aki a resulta den un 
aumento den pre-ordernan p’e expansion di The Final Shape. 
Informacion di minoristanan ta indica un aumento signifi- 
cante den e cantidad di pre-ordernan, cu algun outlet hasta 
a surpasa e proyeccionnan inicial. 


E subclase Prismatic tambe ta parce di ta trece hungadonan 
cu a keda atras bek den wega. Veteranonan cu no a login 
den e wega pa algun tempo ta expresa interes den e wega y 
ta ansioso pa bishita Destiny 2 y explora e posibilidadnan di 
e podernan unico aki. 


Pa mas detaye riba e subclase Prismatic, incluyendo tur e 
fragmento y informacion di e abilidadnan, sigura bo mes pa 
wak e post di blog oficial di Bungie. 


Destiny 2 ta revela detaye di e 
subclase Prismatic cu ta cambia e wega 

FINANSA publico ta un tema pa hopi hende laf y ‘droog’. Ken 
gusta cifra? No hopi persona. Pero e ta un di e temanan mas 
importante p’e pais. Si nos mester mira e situacion actual mi 
conclusion ta cu e gobierno Wever-Croes I & II a neglisha su 
tarea pa mantene finansa publico na orde mientras cu nan a 
haci e punto aki esun mas importante durante e eleccionnan 
di 2017 y 2021. 


Kico ta e situacion actual? 
Nos debt/GDP ratio ainda ta rond di 90%, esaki kiermen ainda 
di cada 1 florin, 90 cen ta bay pa paga debe bieu di gober- 
nacion anterior. Nos debe nacional ta mas o menos rond 5.8 
biyon florin. Cada hoben tin un obligacion di mas o menos 56 
000 mil florin pa e proximo decadanan. Fondo di AZV ta mustra 
cu pa 2040 lo no ta bay tin suficiente reserva pa mantene e 
calidad di cuido. Nos tin un dubbele vergrijzing mientras cu 
baby boomers ta keda aumenta pa yega na edad di pensioen, y 
pagado di prima ta bira menos. Mas o menos 40 mil empleado 
nan salario no ta pasa 2500 florin pa luna cu ta bou di e 
armoede grens. Y ainda Aruba no tin un armoede grens pa 
midi e costo di bida realmente, politiconan ta uza e bestaans- 
minimum cu no ta un indicador efectivo pero si ta duna nos un 
idea cu e costo di bida ta keda aumenta. 


Un impuesto pa cubri gasto di cu AVP a crea 
Na 2017 Mike Eman a bisa pueblo di Aruba cu nos lo paga e 
debe cu orguyo paso supuestamente nos lo wak e return of 
investment den crecemento economico. Pero Citgo no a bini, 
economia mundial a drenta un recesion y pandemia a bati na 
2020 cu no a yuda. Pero e 2 añanan di gabinete Wever Croes I, 
partidonan MEP-POR-RED a introduci un BAVP cu lo tin como 
meta pa paga e debe nacional di ARUBA di e pps-projecten. 
Pero e pregunta ta cuanto di e fondo di BAVP a bay pa paga e 
debe nacional. Nos no tin ningun idea paso e cuentanan anual 
no ta cla pa nos haya un bista riba kico berdaderamente ta 
e situacion financiero. Nos ta di opinion cu si gobierno baha 
su gastonan nos lo por kita e tarifa di 1.5% di BAVP pa alivia 
pueblo di Aruba y stimula un poder di compra mas fuerte. 


Nos proposicion? 
Como un partido social-liberal progresivo mi no ta bay gaña 
pueblo cu nos lo elimina tur impuesto. Aruba ta un estado di 
bienestar esaki kiermen cu nos impuestonan tin cu keda intro- 
duci pa cubri e tarea colectivo cu gobierno tin cu percura pele. 
Sector priva su meta ta pa genera ganashi y no tur ora esaki 
ta tene cuenta cu e grupo vulnerable den comunidad. Nos 
proposicion ta lo siguiente: 
• Gobierno mester reduci su gastonan di personal door di 
saca 1500-2000 empleado for di sector publico. Crea un 
social vangnet pa negosha cu sector priva un transicion. 


• Mester sinta cu sector priva p’e 7% di BBO no tin un winst- 
marge pa companianan cu ta cobra mas cu e porcentahe 
aki. Na final e BBO ta un ondernemingsbelasting cu ta aftrek- 
baar den e winstbelasting y BBO bij invoer tambe ta aftrek- 
baar pa e sector cu tin handelsgoederen aplicabel. No tur ora 
cu comercio grita cu e cost of doing business a subi esaki 
automaticamente ta berdad. E ta importante pa introduci un 
consumenten organisatie bond pa check e prijsnan di dife- 
rente sector comercial. 
• Hisa e investeringsaftrek di e Winstbelasting na 12.5% 
& Introduci un kennisaftrek di 2.5% pa companianan cu ta 
inverti den conocemento di nan empleado. 
• Nos por goberna nos Isla cu menos minister y nos ta propone 
un zaken-kabinet cu un minister di finansa profesional y no 
politico. Aruba por tin un gobierno cu 5 minister so! 
• Nos ta kere den acelera e proceso pa termina e RAFT pa 
nos por elimina e 30 miyon di interes cu nos lo tin cu bay paga 
anualmente na Hulanda. 
• Reduci e tarifa di impuesto di 7% pa 5.5% y introduci den 
5 aña e siguiente impuestonan pa balansa e presupuesto di 
Aruba 
a. Un sugar tax na tarifa 2%. 
b. Si gobierno pasa pa haci cannabis parti di economia lo nos 
kier mira un C-tax di 9% riba tur producto di cannabis. 
c. Statiegeld na 0.10 cen riba tur producto di plastic, glas y 
otro material. 
Adicionalmente un Milieu tax di 2% pa crea fondo p’e maneho 
di desperdicio di sushi. 


Nos ta premira cu introduccion di e impuestonan aki nobo lo 
afecta e costo di bida lo, pa es motibo e atencion pa introduc- 
cion di e pakete di sobrevivencia cu ta consisti di toelagen- 
systeem pa e grupo cu mas ta wordo afecta. Ademas nos kier 
logra un 325 miyon mas na inversion den Educacion pa saca 
un grupo grandi for di pobresa. 


Leonardo Figaroa (PDP): 


Aruba tin espacio pa elimina 1.5% di BAVP pa reduci e costo di bida 

PARTIDO MEP a tuma nota di un comunicado recien di 
Parlamentario Gerlien Croes na unda cu el a cuestiona tocante 
principalmente e 1900 camber di hotel extra cu lo bin na Aruba. 
Y tambe e parlamentario a mustra hopi preocupacion ken mester 
wordo teni responsabel pa e maneho pa permiti tanto camber 
asina na Aruba. 


Teniendo cuenta cu Gerlien Croes ta bin di Partido AVP, y tawata 
parlamentario di AVP e tempo cu e permisonan pa cambernan di 
hotel a wordo otorga, por conclui cu Gerlien Croes mester wordo 
teni responsabel pa esaki hunto cu e partido di cua e tawata forma 
parti e tempo ey. Por lo tanto, Gerlien Croes mester cuminsa pa 
cuestiona su mes, su ex-lider Mike Eman, y su ex-colega Benny 
Sevinger. 


Pa cuminsa, tempo cu Gabinete Wever-Croes a drenta Gobierno, 
a encontra compromisonan haci pa e gobierno anterior, pa 
construccion di un total di 7000 camber di hotel nobo na Aruba, 
incluyendo Iberostar. Esaki cu aprobacion di Gerlien Croes. 
Gerlien Croes a bay di acuerdo pa su gobierno otorga permisonan 
pa construi, no 1900, sino 7000 camber nobo di hotel. Por lo 
tanto Gerlien Croes tambe ta responsabel di e maneho malo aki 
di su ex-partido politico. 


Gabinete Wever-Croes, un gobierno responsabel y cu vision, 


mirando cu e cantidad aki ta hopi halto, y pais Aruba no lo por 
carg’e, a cuminsa cu negociacionnan pa purba na reduci esaki. 
Algun hotel a bay di acuerdo pero otronan a nenga, di cual ainda 
e casonan ey ta den corte. Actualmente, gobierno a logra reduci 
e cantidad na 2000 camber, 5100 camber menos, y lo sigui cu 
negociacionnan pa baha esaki ainda mas. Den esaki si, no a conta 
cu ni aprobacion ni elogio di Gerlien Croes, por lo tanto, e no por 
wordo tuma responsabel di e bon maneho di Gabinete Wever- 
Croes. 


Gerlien Croes a menciona cu e ta preocupa tambe cu RWZI. Pero 
tempo cu el a aproba 7000 camber nobo, RWZI ya caba tawata 
un reto grandi. Pero, Gerlien Croes e tempo ey no a preocupa 
cu esaki. E no a mira mas leu con 7000 camber lo afecta RWZI. 
Gabinete Wever-Croes ta busca y haya solucion pa RWZI y den 
esaki e 1900 tambe ta inclui. 


Un cos sigur ta, un parlamentario mester cumpli cu su trabou y 
cuestiona. Pero den e caso aki, ta bon pa Gerlien Croes cuminsa 
cuestiona su mes na prome luga, despues e cuestiona su 
ex-lider, señor Mike Eman y su ex-colega di partido, señor Benny 
Sevinger, kendenan, cu aprobacion y elogio di Gerlien Croes, a 
duna permisonan pa construi no 1900 camber extra, sino 7000 
camber extra. Gerlien Croes ta co-responsabel den e maneho aki 
y tur otro maneho cu a hiba Aruba den mal direccion, pasobra e 
a yuda AVP bin na mando pa masacra e pais aki. 


Partido MEP ta conseha Gerlien Croes pa enbes di ataca Gobierno 
cu ta trahando pa coregi su erornan y erornan di su ex partido 
politico, pa para banda di gobierno den busca solucion pa un 
problema cu e ta co-responsabel p’e! 


‘MANURE’! Un substancia generalmente indesea cu tur 
pais mester deal cu ne. Si no haci esaki na un manera respon- 
sabel e por tin consecuencia negativo pa nos salud, medio 
ambiente y economia. 


Awa di riolering, Riool WaterZuiveringsInstallatie (RWZI) ta 
un problema na Aruba. Di otro banda, nos ta mira cu tin 
scarsedad di awa pa agricultura, cual ta un otro problema 
na Aruba. Dos problema serio, mientras ambos por ta un 
solucion p’e otro, uzando un bon sistema di filtracion. 
Ken ta responsabel pa busca un solucion p’e problema aki? 


Segun ley ( Landsverordeing Instelling Ministers ) t’e Minister 
di Naturalesa tin esaki den su cartera. E mesun minister ta 
responsabel pa proteccion di naturalesa y promocion di 
agricultura. Un combinacion di topico cu e minister mes a 
boga p’e durante formacion di gobierno. 


Awe, dos aña y mey den gobernacion, nos ta tende cu nos 
Minister di Naturalesa a tira e serbete den ring y kier pasa 
awa di riool den man di Minister di Energia. Ta di lamenta cu 
esaki a bira necesario, mientras cu por a siña di e profesion- 
alnan local y internacional con pa uza e awa segunda mano 
na bienestar di e agricultor. 


Pa pueblo no ta haci un diferencia cua minister ta encarga pa 
deal cu awa di riolering. A bira tempo si p’e minister presenta 
un plan aceptabel of laga otro hacie, no te momento pa 
hunga tref. ‘Get your manure together’! 


Parlamentario Alvin Molina (MEP): 


RWZI ta un problema serio 


‘When manure hits the fan’ 


Parlamentario Gerlien Croes 
mester bay cuestiona Mike 
Eman y Benny Sevinger! 

E ta peligroso pa mira con Minister di Husticia via su minis- 
terio ta activamente instrui of duna instruccion n’e insti- 
tutonan encarga pa conduci investigacion penal pa fiha 
prioridad y duna nan instruccion. Esaki nos por deriva di 
un proces-verbaal den un caso penal contra e hoben medio 
ambientalista Nigel Maduro. 


E metemento di un Minister di Husticia hunto cu su coor- 
dinadornan den e proceso y sistema penal-hudicial ta hopi 
peligroso. Mas aun cu for di e palabra y tono por percibi cu 
ta pa motibonan politico e instruccion pa respectivamente 
persigui eroneamente ruman di un ex-parlamentario di AVP 
cu pa colmo no tabatin “arte ni parte” den henter e proceso! 
E conducta di e Minister di Husticia y su coordinadornan ta 
mancha e proceso penal-hudicial y ta mina e discrecion di 
e profesionalnan pa determina nan propio investigacion y 
“vervolgingsagenda”. E ta un hilaridad cu parlamentario 
Alvin Molina cu ta bin for di seno policial ta aplaudi e “modus 
operandi” aki mientras Minister-presidente Evelyn Wever- 
Croes, Minister di Integridad Ursell Arends ta hinca man nan 
candela p’e titular di e cartera di husticia den coalicion di 
MEP-RAIZ. 
Refleho di persecucion politico 
E conducta di e Ministerio di Husticia ta discurasha confi- 
ansa publico den e obhetividad, imparcialidad y profesion- 
alismo di e sistema hudicial. E ta netamente daña e proceso 
di administra nos husticia. Asina Gabinete Wever-Croes II 
ta perverti husticia. Minister di Husticia, tampoco su coordi- 
nadornan tin como tarea pa envolvi nan mes den e sistema 
penal-hudicial, e tarea di minister ta pa crea e condicionnan 
y maneho p’e sistema penal hudicial por funciona mas 
optimal. 
Purba influencia e sistema pa investiga ciudadano cu ta 
expresa un mensahe cu kisas ta contra e pensamento di 
Gobierno di Aruba, no t’e tarea di ningun gobernante. E no 


ta un secreto cu Minister Rocco Tjon tin varios polis na su 
disposicion den su ministerio ademas di conoce tur “in and 
outs” di e Cuerpo Policial uzando nan influencia pa troce 
husticia y silencia un movemento cu a laga nan cara na 
berguensa. E curashi cu Minister Rocco Tjon tin pa nenga 
cualkier mal hecho den henter e proceso aki ta muestra di 
e incompetencia pa por maneha nos cuerpo policial unda 
varios biaha hasta su mesun ex-coleganan polis a subi caya 
vocifera rib’e maneho decayente. 


No tin luga pa hunga politica 
Aruba conoce un sistema penal-hudicial cu ta basa ariba e 
principio nan di “Rule of Law” pues administracion di husticia 
mester ta basa riba ley, sin perhuicio y sin presion politico. 
Nos sistema penal-hudicial ta enfoca riba investigacion poli- 
cial-penal, inventarisa hecho y prueba. Persecucion penal 
ta parti importante di e respectivo autoridadnan. E sistema 
penal-hudicial ta percura p’esnan cu ta efectua actonan 
penal y castigabel haya nan sentencia. E proceso mester ta 
un proceso obhetivo, limpi y imparcial. E hurista Mericano 
Hans Von Spakovsky lo bisa: “Politics has no place whatso- 
ever in the criminal-justice system”. 


Maneho di husticia ta fundamental pa trankilidad den nos 
comunidad, si no tin trankilidad y siguridad den nos comu- 
nidad avance economico, comercial y social ta imposibel. 
E maneho di husticia mester duna e actornan di husticia 
manera Cuerpo Policial e confiansa y trankilidad. Un Minister 
di Husticia cu ta activamente mete den e proceso penal- 
hudicial pa motibo nan politico ta un peliger pa nos derecho 
di estado y no ta inspira trankilidad y siguridad. Minister 
Rocco Tjon bo ta fout bezig! 

Wendrick Cicilia (AVP): 


Gobierno actual ta perverti husticia 

DEN un esfuerso pa mehora limpiesa y promove sostenibil- 
idad den cuadro di e revitalisacion den e ciudad di Oranjestad, 
Minister Geffrey Wever conhuntamente cu “Metabolic 
Foundation” pronto lo introduci un serie di barinan di sushi 
nobo, cu tin dobel capacidad di 100 galon cada un pa reem- 
plasa tur e barinan existente den centro di ciudad. 


Metabolic Foundation ta un organisacion local dedica na 
produccion di varios producto for di plastic cu nan ta colecta 
y recicla na Aruba. E proyecto aki ta forma parti di e esfuerso 
total pa revitalisa Oranjestad, cu limpiesa como un elemento 
integral y esencial. 


Minister Geoffrey Wever ta pone enfasis riba proyectonan 
di alto impacto y subraya e importancia di e ambiente y 
creacion di un economia nobo basa riba e modelo circular. 
Tur e esfuersonan aki ta destina pa impulsa e economia 
local, demostrando un vision progresivo y sostenibel pa e 
futuro di Oranjestad. 


Durante un bishita na e tayer di Metabolic Foundation, e 
mandatario a ricibi un splicacion detaya tocante e proceso 
di produccion di e barinan di sushi. E barinan nobo, diseña 
pa sostene un volumen mas grandi di desperdicio, tin como 
meta pa adresa e deficiencianan di e barinan actual den 
centro di e ciudad, cu tin capacidad chikito y ta den condi- 
cionnan malo, contribuyendo na un ambiente mas limpi y 
organisa. E barinan nobo ta traha di plastico colecta y recicla 
na Aruba. 


E instalacion di e barinan nobo ta un paso importante pa 
conscientisa e comunidad tocante e importancia di reciclahe 
y maneho adecuado di desperdicio. Ademas, e ta refleha 
e compromiso di gobierno di Aruba pa sostene organ- 
isacionnan local den ampliacion di nan capacidad por sigui 
contribui na maneho di desperdicio riba nos isla. E inversion 
di mas cu 60,000 Florin den e proyecto aki ta beneficia e 
pais den conscientisacion y reduccion di desperdicio. 


E introduccion di e barinan nobo aki ta un paso pa dilanti den 
direccion di un Oranjestad mas limpi, saludabel y sostenibel, 
reafirmando e compromiso pa un revitalisacion integral di 
e ciudad cu no solamente ta mehora su apariencia, pero 
tambe su calidad di bida y sostenibilidad ambiental, segun 
Geoffrey Wever. 


Un Produccion Local di “Metabolic Foundation” 


Geoffrey Wever ta introduci barinan 
nobo cu dobel Capacidad den Oranjestad 

MI a tuma nota recientemente cu un persona a pone un 
potret riba facebook di un set di puppies, cu nan a laga 
bandi caminda den un haula. Un bista masha tristo y lamen- 
tabel. E ta mustra cu como comunidad nos tin hopi di siña 
ainda. E suceso aki no ta uno isola; e sa pasa masha hopi 
mes cu hende ta bandona pushi y cacho na diferente parti 
di nos isla pa un of otro motibo. Den mi opinion, ora bo 
busca un mascota bo mester ta prepara pe den tur sentido. 
Den tur sentido un mascota ta un miembro di famia nobo. 
Planificacion y compromiso cu nos mascotanan ta masha 
importante pa sigura e bienestar di nos mascotanan y pa 
nos cumpli cu ley. 


Un luga y alimentacion adecua pa nos mascotanan 
Planificacion prome cu nos ta adkiri un mascota ta hopi 
importante. Si e ta un cacho, nos mester tin un cas di cacho 
pa e por drumi aden, su baki awa y pa cuminda, y su area 
unda e por cana den cura. Mester percura tambe cu e no 
por sali foi cura pa asina e no crea disturbio den bisindario. 
Un mascota ta un compromiso serio y mester tambe zorg pa 
e cacho wordo baña regularmente y pa e haya su atencion. 
Si nos scoge pa tin un mascota nos mester realisa cu esaki 
tambe tin su gastonan cu ne y mester planifica esaki bon 
den nos presupuesto. P’esey, un bon planificacion finan- 
ciero ta un obligacion prome cu nos dicidi di bay adopta un 
mascota. 


Sterilisa bo cacho of pushi 
Den caso cu no ta desea pa tin mas cacho of pushi, ta bon 
pa steriles’e. Esaki ta un gasto masha chikito mes compara 
cu si e mascota mester sali na estado y haya yen pushi of 
cacho. Un cita na cualkier veterinario ta soluciona esaki 


rapidamente. Sterilisando nos mascota tambe ta sigura cu e 
populacion di cacho y pushi riba caya ta keda conteni. E ta 
demostra tambe cu nos tin un compromiso cu nos mascota 
y cu nos ta dedica pa dun’e su atencion, amor y cuido cu e 
merece. Ademas di esaki, sterilisa bo mascota tin beneficio 
pa su salud! 


No tuma un mascota si bo no ta bay cuid’e 
Tin varios incidente den cual nos por a wak cu e mascota ta 
desnutri, descuida y priva di su necesidadnan mas basico. 
Un mascota cu no ta ricibi amor ni atencion pronto lo bira 
malo, lo sufri y no lo tin un bida largo. 
Nos mester ta consciente cu e animal tin sentimento, 
emocion y un curason manera cada un di nos. Duna cariño y 
amor ta esencial pa e bienestar di e mascota. Hunto nos por 
haci e diferencia y contribui na un comunidad cu ta balora y 
eleva e existencia y derechonan di nos animalitonan. Hunto 
nos por haci e diferencia y evita otro incidentenan manera 
esun di Khaleesi. 


Parlamentario Marco Berlis (MEP): 


Planificacion, cuido y amor pa nos mascotanan ta esencial 

RECIENTEMENTE Fundacion Aruba 
One Happy Island Lions Club hunto cu 
Friends of Lions a organisa e prome 
“Tayo riba Mesa”, pa aña 2024. Esaki ta 
un proyecto den cuadro di e programa 
di Lions International “Hunger Relief”, 
caminda danki na e sosten di comun- 
idad y Friends of Lions ta yuda fami- 
anan den necesidad. 


Riba e diasabra di e evento un total 
di 522 persona procedente di famia di 
menos recurso a ricibi nan cuminda di 
merdia te na nan porta di cas. Esaki 
tabata posibel danki na e coopera- 
cion y contribucion ricibi di amigonan 
comerciantenan, 
boluntarionan 
di 
Cruz Cora, boluntarionan di Fundacion 
Pa Nos Comunidad, amigonan Lions, y 
Miembronan Aruba One Happy Island 
Lions Club. 


Pa medio di e comunicado aki nos kier 
a gradici tur instancia, compania y 
persona cu a ofrece nan cooperacion 
y aporta cu donacion, cu producto y 
transporte pa asina esaki por a resulta 
un exito. 


Un danki special ta bay na Mederi NV, 
Nagico Aruba, Ecotech, Gen Air, Lucky 
Store, La Cabana Resort, Capital 
Partners, DHL, ITP Caribbean, Rimireal 
One Nv, ADSUM, Loco Lobo, My 
Computer, Aruba Sea Scape, Hunter 
Security, Seasons, Rennaisance Hotel, 
Gianni’s Group, IBS, Utilities NV, 
Mandara Spa, De Palm Corporation, 
Riu 
Hotel, 
Old 
Cunuco 
House, 
Diamonds International, Excelencia 
Catering y tur otro cu a brinda nan 
ayudo y cooperacion y ta desea di 
keda anonimo. 


Proximamente nos lo sigui organisa 
Tayo Riba Mesa, e siguiente lo tuma 
luga dia 25 di mei p’asina sigui yuda 
esnan den necesidad. Un biaha mas 
masha danki na un y tur! 


Aruba One Happy Island Lions Club y Friends of Lions a organisa otro exitoso proyecto 
‘Tayo riba Mesa’ pa famianan den necesidad 

DIA 8 di April ultimo, un grupo di studiante di Universidad di Utrecht, 
kende nan ta, Ilse Coelman, Sara Ståhlberg, Martha Ramos Monzón, 
Yoshi Montoya Rodriguez, Gemma Negrini y Yanina Diaz-Maroto Knöfler, 
a presenta e resultado nan di e estudio preliminar cu nan a conduci den 
colaboracion cu Santa Rosa y Universidad di Aruba. 


A conta cu presencia di Minister sr. Ursell Arends como tambe un 
grupo basta grandi di invitado di diferente sector tanto priva como di 
Gobierno. E tema tabata e posibilidad di colecta awasero na Aruba y 
e posibilidad nan cu e lo por representa pa nos isla su sector Agricola 
como comercial. E estudio aki, tabata parti den e programa di inter- 
cambio Erasmus staciona na Universidad di Aruba 


Departamento di Agricultura, Cria y Pesca (Santa Rosa) a fungi como 
nan cliente y Sra. Nathalie Maduro, Directora di DLVV-Santa Rosa a 
coordina e proyecto conhuntamente cu Sr. Eric Mijts di Universidad di 
Aruba. Sr. Facundo Franken, encarga cu e parti di mata nan local tabata 
encarga cu e suministracion di rapport nan produci den pasado cu a 
sirbi como informacion di comparacion cu e situacion awendia y tambe 
a coordina e bishita nan na diferente localildad y Cunucu nan di planta- 
cion. E bishita nan tabata tin como meta, pa ilustra e practica di colec- 
cion di awa via dam, goot & regenbak, tanki nan di plastic cu capacidad 
di mas cu 3000L of e tanki nan blanco di 1000L. 


Pa e studiante nan a colecta datonan y analisa e diferente resultado 
nan cual nan ta tuma for di dos Angulo, esta pa evalua oportunidad pa 
e Sector Agricola como tambe pa facilita e parti di e uzo di e awa pa 
otro uzo nan den nos comunidad. E studiantenan a reparti nan trabou 
di estudio y evaluacion den dos grupo di tres y a concentra ariba e 
realisacion di coleccion y e otro grupo a enfoca ariba e disposicion 
di comunidad pa haci tal y reusa e awa colecta pa otro proposito nan 
cu ta contribui na e sostenibilidad di un cas of negoshi. Como parti di 
nan estudio, nan a revisa literatura referente coleccion di awasero na 
Aruba, sinembargo mester remarca cu lamentablemente no tin hopi 
publicacion encuanto di e tema aki. 


Tambe nan a hiba entrevistanan structura cu diferente actor tocante 
coleccion di awasero y a conduci un encuesta abou di publico en general. 
Siguiente nan a registra y evalua e sugerencianan of practica nan, cu 
e comunidad a duna como informacion con nan ta practica coleccion 
di awasero. For di tur e datonan colecta, nan a selecta cada un segun 
e accesibilidad y a conclui cu e uzo di gootnan di aluminio cu colec- 
cion den totenan di plastic di 1000L, lo ta esunnan mas economico pa 
hendenan cu ta desea di colecta awasero na nan cas. 


Di otro banda, a recomenda cu pa cunukeronan nan a conclui cu kisas 
e practica di agroforesteria lo ta esun cu miho lo aporta na colecta 
awasero, directamente den e suelo, cual lo sirbi pa aumenta e fertilidad 
di e suelo cu asina por mantene esaki mas humedad. Agroforesteria ta 
un combinacion di agricultura y foresteria. E aspecto di foresteria ta 
pa banda di e cultivo principal, pa tambe cultiva palonan di diferente 
producto y cu por probecha di esakinan. 
Hopi cunukero ta prefera pa tur e recursonan di awa y luz bay pa e 


cultivo. Sinembargo, e suelo su fertilidad y su capacidad pa tene 
humedad lo por baha cu e consecuencia cu e lo no por sostene un otro 
cultivo e siguiente ciclo. Asina Kravchencko et al 2019 a demostra cu 
un diversidad di raisnan ta crea un diversidad di porionan den suelo cu 
ta stabilisa e carbon den suelo y esaki atrobe ta percura cu e suelo por 
tene hopi mas humedad. E forma di colecta awasero aki lo ofrece e awa 
directamente na e cultivo y no lo ta disponibel pa otro uzo. 


E conclusion di acuerdo cu e studiantenan a trece dilanti ta, cu pa 
motibo cu na Aruba hende ta haya awa dushi for di e planta di Water en 
Energiebedrijf NV (WEB) a conduci cu Aruba contrario cu otro islanan 
di Caribe, ta practica menos coleccion di awasero. 


Na 1928 a lanta e Landswatervoorzienings-dienst cu a intensifica e uzo 
di awa natural door di coba mas pos y mas profundo. Na 1933 a esta- 
blece na Balashi e compania di distalisacion di awa di lama. Un nota cu 
e studiantenan den e estudio preliminar aki, no a elabora ariba dje, ta 
cu den pasado hopi cunukero a haya empleo fiho na e dos refineria di 
e isla, cu a releva agricultura for di su importancia pa sobrevivencia. 


Un recomendacion cu e studiantenan a haci tambe ta, cu ta impor- 
tante pa percura pa miho comunicacion na comunidad kico ta e posibi- 
lidad nan cu ta recomendabel con si por colecta awa di yobida den un 
forma responsabel y practico. Durante e momento di haci pregunta, un 
audiente a puntra na unda lo por mira un bon ehempel di coleccion di 
awasero y e studiante nan a indica na e Scol pa Ofishi na Santa Cruz, 
unda cu tabata tin totenan di diferente tamaño, conecta cu otro, pa 
colecta. 


Santa Rosa kier tuma e oportunidad pa gradici tur Cunukero y stake- 
holders cu a duna nan contribucion pa haci e estudio aki posibel y un 
danki na Universidad di Aruba y Universidad di Utrecht pa nan desem- 
peño pa haci esaki posibel. 


Pa mas informacion interesadonan por yama DLVV por medio di number 
di telefon 5858102 of email na info@santarosa.aw. DLVV lo keda pend- 
iente di e entrega di nan estudio. 


“E estudio a enfoca ariba e alternativa nan p’e Sector Agricola como Comercial.” 


Studiantenan di Universidad di Utrecht a haci un 
estudio ariba coleccion di awa di yobida pa Aruba 

UNA de las especias más apreciadas 
y utilizadas en la cocina húngara es 
el pimentón. Un delicioso plato de 
pollo en salsa. Además de su buena 
dosis de  pimentón húngaro, la salsa 
queda muy cremosa no solo porque se 
enriquece con un poco de nata, sino 
porque también lleva una buena cant- 
idad de cebolla que aporta sabor y 
su cocción lenta y larga hace que se 
funda creando la característica textura 
de este plato. 


Información de la receta 
Tiempo de preparación: 5 minutos 
Tiempo de cocción: 1 hora y 30 minutos 
Tiempo total: 1 hora y 35 minutos 
Raciones: 4 


Categoría: plato principal 
Tipo de cocina: húngara 
Calorías: 300 kcal por cada 100 g 


Ingredientes del pollo al pimentón 
húngaro para 4 personas 
4 cuartos traseros de pollo troceados 
2 cebollas grandes en juliana 
3 o 4 cucharadas de aceite de oliva 
2 cucharadas generosas de pimentón 
2 cucharadas de crème fraîche o 100 
ml de nata para cocinar 
1 cucharada de harina de todo uso 
Perejil fresco picado 
Sal 


Para acompañar: 
400 g de pasta fresca (tagliatelles por 
ejemplo) 


Cómo hacer el pollo al pimentón 
húngaro 
En una sartén grande o una olla, poner 
a calentar el aceite de oliva a fuego 
medio y, cuando esté caliente, añadir 
la cebolla. Rehogar unos 6 o 7 minutos 
removiendo con frecuencia para que 
no se queme. 
Cuando la cebolla esté pochada, espol- 


vorear la harina, mezclar bien y cocinar 
por dos minutos más para que pierda 
el sabor a crudo. 


Retirar del fuego, dejar templar medio 
minuto y agregar el pimentón. Esto 
se hace para que el pimentón no se 
queme con el golpe de calor, ya que de 
lo contrario, podría amargar. Mezclar 
bien. 


Incorporar el pollo a la olla y sazonar 
con sal al gusto. 


Cubrir con agua a ras del pollo. Tapar y 
calentar a fuego fuerte, cuando rompa 
a hervir, bajar el fuego al mínimo y 
dejar que haga chup chup durante 40 
minutos. 


Cuando pasen 40 minutos, destapar 
y cocer 20 minutos más para que la 
salsa espese. Por último, diluir la crème 
fraiche o nata en un par de cazos de 
la salsa e incorporar. Dejar que cueza 
otros 5 minutos más a fuego medio, sin 


que rompa a hervir. 


Mientras tanto, cocer la pasta fresca 
en abundante agua salada el tiempo 
indicado por el fabricante. Escurrir. 
Servir el pollo al pimentón húngaro 
acompañado con la pasta y espol- 
voreado con perejil fresco picado. 


Resumen fácil de preparación 
1. Sofreír la cebolla con el aceite en 
una olla o sartén grande 
2. Echar la harina, mezclar y cocer un 
par de minutos 
3. Retirar del fuego, dejar templar 
medio minuto e incorporar el pimentón 
4. Meter el pollo y salpimentar 
5. Cubrir con agua a ras. Cocer tapado 
haciendo chup chup durante 40 
minutos 
6. Destapar y cocer otros 20 minutos. 
Diluir la nata en un cazo de salsa, incor- 
porar y cocer 5 minutos más 
7. Cocer la pasta según instrucciones 
8. Servir el pollo al pimentón con la 
pasta y espolvoreado con perejil. 


Pollo paprika húngaro 

TA cumbini tur mayor pa lanta nan yiunan den disciplina 
y instruccion di Señor pasobra Dios no ta respalda pica, 
rebeldia y desobediencia. 
Pasobra for di ora un mucha ta chikito nos tin cu guia e 
mucha den e caminda di Dios pa asina e crece cu respaldo 
di Dios, esey ta deber di tur mayor, 


• Obediencia di Noe na Dios a scapa su bida y su famia, y 
tur animal cu tabatin den e arca. 
• Obediencia di Abraham na Dios a haci’e tata di nacionnan. 
• Obediencia di Elias den tur locual Dios a bis’e haci, a 
pone cu e a haci oracion na Dios y Dios a manda candela 
for di cielo. 
• Obediencia di Moises na Dios a haci cu e a saca e pueblo 
di Israel for di Egipto, como un gran lider. 
• Obediencia di David na Dios a pone derota Goliat, sin 
ningun experiencia militar. 
• E obediencia di nos Señor Hesus Cristo na su Tata, a 
pone cu a awe ken cu kere den Hesus lo ta salba. 


○ Desobediencia di David den adulterio y crimen tabatin 
consecuencia grave pa David y su famia pasobra Dios no 
ta cubri ni tampoco ta respalda pica. 
○ E desobediencia di Saul a causa cu Dios a rechase como 
rey, pasobra Dios no ta respalda maldad. 
○ E desobediencia di Moises na Dios a causa cu e keda 
sin drenta tera priminti, aunke e tabata un homber hopi 
humilde. 
○ E desobediencia di Jonas na Dios a pone confronta mal 
tempo y wordo tira for di boto, y e pisca a guli Jonas, y e a 
keda den barica di pisca pa tres dia, pa asina e arepenti y 
haci locual Dios a bis’e. 


Obediencia na Dios ta wordo respalda pa Dios su Spirito 
Santo, (Hechonan 1:8) (Hechonan 2:1-4) y no di hende. 


Ta Dios mes a cubri Sadrac Mesac y Abednego den e forno 
di candela. 
Ta Dios a cubri Daniel den e cueba di leon. 
Ta Dios a cubri Hose den prizon na Egipto pa despues e 
bira gobernador di Egipto. 
Hesus a bisa Pedro tres biaha cuida mi carnenan 
Tur hende cu Dios yama, Dios ta respalda. 


P’esey ta masha importante pa no uni nos mes den yugo 
desigual pa ningun motibo, pasobra Dios no ta uni hende 
den yugo desigual, pasobra Dios no ta cambia su palabra, 
Dios a bisa cu nos ta e tempel di e Dios bibo. Y luz no tin 


comunion cu scuridad, Of ki harmonia Cristo tin cu Belial? 
Of ki combenio e tempel di Dios tin cu idolo? (2 Corintionan 
6:14-16). 


Ora nos no ta den boluntad di Dios, nos lo busca apoyo di 
hende, p’esey nos ta mira cuanto lucha pa apoya maldad, 
inmoralidad of abominacion pasobra cosnan asina Dios 
no ta respalda. 


Ta un encargo hopi grandi, pero ora bo ta yama pa Dios, 
bo mester keda spierta e pueblo, pa evita cu e pueblo ta 
rechasa Dios pa motibo di ignorancia, orguyo y fanatismo 
y ta drenta den cueba di scuridad. 


Un seguro di auto no ta respalda un chauffeur burachi, un 
mayor responsabel no por respalda un yiu rebelde cu ta 
uza droga y ta cana cu arma. 
Den Galationan 5:19-21 Dios ta mustra cu e no ta respalda 
obranan di carni y cu tur hende cu ta participa den esey lo 
no hereda reino di Dios. 


Dios ta mustra hopi cla kico e no ta respalda, pa mañan cu 
Dios kier ningun hende no tin excuus (Romanonan 1:18- 
32). 


Caminda nos sa cu Dios no ta respalda, nos mester 
arepenti y aparta. 


Sinceramente, Pastor Marcel Balootje 


Fortaleza pa Famia 


Caminda no tin obediencia, no tin respaldo di Dios 

Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever 


Cu inmenso dolor na nos curason, 
nos ta anuncia fayecimento di 


Welbin A. Vidal 
*01-04-1990 - † 06-04-2024 


Acto di entiero lo wordo anuncia despues 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


Cu dolor na nos curason, nos ta participa 
fayecimento di nos ser keri: 


Sra. Maria Melida 
Lewis-Peguero 
Cariñosamente yama “Nelly” 
*27-08-1941 - †05-04-2024 


Viuda di: Emmanuel George Lewis 


Na nomber di su: 
Unico yiu: 
Fernando y Esmayra Lewis-Arends 


Nieto(a)nan stima: 
Stephany 
Kimberly 
Jordan 


Rumannan: 
Digna Peguero-Reina y famia 
Ana Griselda Peguero y famia 
Cleotilde Peguero y famia 


Unico sobrina na Aruba: 
AnaBelkis Campusano y yiu Edlien 


Ayudante: 
Martha 


Bon bisiñanan: 
Carmen Gallegos 
Carmen Fernandes y esposo 


Un danki special na Dr. Alvarez y demas 
famianan, amigo(a)nan y conocirnan 


Demas famianan: 
Peguero, Lewis, Arends 


Ta invita pa acto di entiero cual lo tuma lugar na 
Misa Birgen di Fatima na Dakota, diasabra 13 di 
April 2024 di 9’or pa 11’or di mainta. 


Despues lo sali pa Santana Catolico na Paradera. 


Nos disculpa si den nos tristesa nos a lubida di 
menshona algun famia of amistades. 


DIARANSON 10 di Februari señora Alida Francis a huramenta como geza- 
ghebber nobo di Sint Eustatius. Pa prome biaha den historia di e isla un 
hende muhe ta gezaghebber. 


Señora Alida Francis (58) a nace na Sint Eustatius y a studia periodismo 
na School voor Journalistiek na Tilburg, Hulanda. Señora Francis tawata 
Comisionario di Gobierno Interino y desde februari 2021 tawata Comisionario 
di Gobierno di Sint Eustatius. Prome cu esey ,el a traha como senior commu- 
nicatieadviseur y vocero na Rijksdienst Caribisch Nederland y tambe e tawata 
directora di Tursimo di e isla. 


Cu e nombramento aki e medida di supervision cu desde aña 2018 Hulanda a 
pone riba Sint Eustatius ta vence y desde awor Sint Eustatius mes ta respon- 
sabel pa e gobernacion y e finansa di e isla. 


Prome Minister Evelyn Wever-Croes, den nomber di Gobierno di Aruba ta 
manda palabra di felicitacion na Gezaghebber Francis y ta dese’e tur clase 
di exito. 


Señora Alida Francis t’e 
gezaghebber nobo di Sint Eustatius 

Lagrima y flor por seca, su recuerdonan y tur loke 
e la hasi pa nos lo keda graba pa semper den nos 
mente y curason. 
“Cerca Dios mi alma ta na paz. 
Di dje mi salbacion ta bini” 
Salmo 62:1 


Cu inmenso dolor na nos curason, nos ta anuncia 
fayecimento di nos ser keri: 


Eugene Jacinto Roberts 
Mihor conoci como: Denchi, Deng 
*17 August 1968 - †5 April 2024 


Esposa stima: 
Lizbeth “Lisa” Roberts-Kock 


Mama stima: †Glenda Roga 
Tata: †Pascal Roberts 


Suegronan stima: †Fernando y Mena Kock-Croes 


Swa y cuña: 
Giovanni y Suzy Kock-Croes y famia 
Ingrid Kock y Michael Burke 


Prima stima manera ruman: 
Dietje Maduro y famia 


Su tanta y omonan: 
†Aura Simon-Roga 
†Ronald Roga 
†Winnie Roga y Chomai Koolman 
†Nel Roga 
Pedro y Jozee Roga 
Gloria Roga 
Swinda Roga 
Thomas y Gisela Roga Willems 
Gino y Yolanda Roga Fuentes 
Gwendolyn Kelly y famia 
Bernadette y Timotheo Willems y famia 
Jane Roberts 
Rita Roberts y famia 
Johan y Rosa Roberts y famia 
James y Mirta Roberts y famia 
Charlie Roberts y famia 


Primo y primanan: 
Jennifer, Mike, Glenn, Lloyd, Jordan, Georgino, 
Afke, Angelo, Rose-Ann, Owen, Katja, Claudia, 
Paul, primo y primanan Roberts y nan Famia, 


Tanta Grandi: Olinda van Balen 


Su ihanan: Anthony Dirksz, Gilbert Angel 


Su amigonan di cas: David Angel y famia, Bill 
y Karline Wild y famia, Jane y Alvin Geerman y 
famia, Cliff y Belkis Bermudez Solognier, Santy 
Henriquez, Gibi Dirksz, Mirla Koolman, Ryan Ras, 
Glenneth Courtar, Julie Courtar 


Su coleganan di My Computer & Office Supplies 


Miembronan di Aruba Lions Club 


Demas famia: Roberts, Kock, Roga, Maduro, 
Boekhoudt, Van Balen, Rasmijn, Ter Beek, 
Vollebeek, Koolman, Pourier, Krozendijk, Silva, 
Lewis, Willems, Tromp, Fuentes. 
Nos ta pidi nos disculpa si den nos tristeza nos por 
a lubida algun famia of amistad. 


Ta invita pa asisti na acto di entiero cu lo tuma 
lugar Diabierna 12 April 2024 na Misa Birgen 
di Fatima na Dakota di 1’or pa 4’or di atardi. 
Despues lo sigui pa Santana Catolico na 
Paradera. 


Ta duel nos cu despues di entiero no ta risibi 
bishita di condolencia na cas. 


Ki alegria, ora nan a bisa mi: 
“Ban cas di Señor!” I awor, ata mi aki para na bo 
porta Señor.- Salmo 122 


Cu inmenso tristesa na nos curason, pero 
agradecido pa tur locual e a haci y nifica pa nos, 
nos ta anuncia cu a fayece na Hulanda, nos 


tata, welo, suegro, ruman, omo y primo stima: 


Eduardo M. Croes 
Mihor conoci como “Eddy” 
*30-01-1952 - †08-04-2024 


Despedida lo tuma lugar diabierna 12 di April 
2024, na Misa Sint Lambertus, Deken van 
Mierstraat 2 na Veghel, Hulanda. 


Cremacion lo tuma lugar despues den seno 
familiar. Alabes ta invita famia, amigo y 
conocirnan pa asisti na un Santo Sacrificio di misa 
pa descanso di su alma. 


Na Misa Cristo Rey na Brazil, diasabra 13 di April 
2024 pa 7’or di anochi. 


Por manda condolencia na : 
janicroes@gmail.com 


” Remembrance is a form of meeting” 
- Kahlil Gibran 


“Your living is determined not so much by what 
life brings to you as by the 
attitude you bring to life; not so much by what 
happens to you as by the way 
your mind looks at what happens.” 
- Kahlil Gibran 


Cu dolor na nos curason pero tambe 
agradecido pa tur e bunita recuerdonan, 
nos ta anuncia e fayecimento di: 


Bernardus (Ben) F. C. King 
*14 januari 1948 - † 9 april 2024 


Na nomber di su: 
Casa: 
Mieke de Droog 


Yiunan: 
Sandra Vocking 
Jeroen Vocking y Corien Steendijk 
Natasja y Jerry Gomez 
Joeri King y Kim Risseeuw 


Nieto(a)nan: 
Sven y Yara Huigen 
Emma y Tom 
Damian y Milena Gomez 
Nova King 


Rumannan: 
Hans y Maaike Vocking y famia 
Marian y †Jan van Swinderen y famia 


Cuñanan: 
Mily Graafland y famia 
Andrea de Droog y famia 


Su Fellow K brothers di Kiwanis Club of Palm 
Beach y famia 


Su colleganan di directiva di Neptali Henriquez 
Park y famia 


Tur su amistadnan, bisiñanan y conocirnan 


Un danki special na dokter di cas Dr. Marcel 
Ho-Kang-You y sra. Lola 
Geerman di Koningin Wilhelmina Fonds Aruba 


Oportunidad pa condolencia lo ta dialuna 15 
april 2024 di 7’or pa 9’or di anochi y diamars 16 
april 2024 di 9’or pa 11’or di mainta na Aurora 
Funeral Home. 


Ta invita pa e acto di celebracion di Ben su 
bida cual lo tuma lugar diamars 16 april 2024 
di 11’or pa 12’or di mainta na Aurora Funeral 
Home. Cremashon lo tuma lugar den seno 
familiar. 


Nos lo aprecia cu enbez di flor of krans recorda 
Ben na forma di un mensahe of un recuerdo 
riba un papelito. 


Por trece esaki of scirbie na e momento di 
condoleancia. Lo bai tin un cahita special pa 
tur e papelitonan. 


Ben lo sigi celebra bida cu bunita recuerdonan 
den nos y bo(so) pensamento y curason. 


Nos ta lamenta cu despues di entiero nos no lo 
por ricibi bishita di condolencia na cas. 


Gradicimento / Invitacion 


Na nomber di famia nan nos kier a gradici cada 
un cu a tuma nan tempo pa a bin dispidi di nos 
mama, wela, bisawela y tanta stima: 


Imelda Maduro 
Mihor conoci como “Meme” 


Boso muestra di atencion ta di hopi aprecio y un 
gran sosten pa nos. 


Un danki na un y tur cu a manda carchi, krans, 
whatsapp, email y a hasi yamada nan telefonico. 


Un danki special na: 
Max Hassell 
Pedicurista: Irene Jansen 
Kapster: Geraldine Jansen 
Dr. Fernandes y assistentnan 
Dr. Cheng y assistentnan 
Dr. Jreige y assistentnan 
Aurora Funeral Home 


Ta invita pa asisti na un Santo Sacrificio di misa 
cual lo tuma lugar na Misa San Francisco na Playa, 
diasabra 13 di april 2024 pa 7’or di anochi. 


Bo(so) presencia lo ta altamente aprecia. 


